Bilboko Arte Ederrek 34 obra zaharberritu ditu kirurgia artistikoaren bidez – Gazteon KZ\nPintura geruzak berreskuratzea, gainazala ur disoluzioekin garbitzea edo berniz herdoildua kentzea beharrezko tratamenduetako batzuk dira ehun urtetik gorako artelanak denbora igaro ez balitz bezala argi daitezen. Aurreko urtean, Bilboko Arte Ederren Museoak 34 artelan zaharberritu zituen benetako kirurgia artistikoaren bidez, Iberdrola Fundazioarekin duen lankidetzari esker.\nBilduma propioko sei margolan, bi eskultura eta paperezko 11 obra dira, eta Ignacio de Iriarteren Paisaje con pastor pieza batzuk gehitu berri zaizkie.\nBaina Ameztoyko aldi baterako erakusketetako bilduma pribatuetako lanetan eta Valdés bildumako maisulanetan ere esku hartu da.\nMiguel Zugaza Arte Ederren Museoko zuzendariak prentsaurrekoan nabarmendu duenez, azken urtean “museoak ikerkuntzan, prestakuntzan eta, bereziki, kontserbazioan eta zaharberritzean egin duen etengabeko lan isilak garrantzi berezia hartu du”. Zentzu horretan, museoa itxi zutenetik, “Bilduma kontserbatzeko protokolo zorrotzek, kontserbazio eta zaharberritze jarduerez gain, erakundearen oinarrizko zutabe gisa aurrera jarraitu dute”, gaineratu du.\nAzpimarratu dutenez, 2013tik aurrera, lan hori Iberdrola Fundazioari esker egiten da, Kontserbazio eta Zaharberritze Departamentuan hainbat beka bultzatzen baititu. “Museoko 180 lan zaharberritu dira aldi honetan”, azaldu du Fernando Garcia Iberdrola España Fundazioko presidenteak.\nMaria Jose Rúiz-Ozaita Kontserbazio eta Zaharberritze Saileko buruaren hitzetan, obrak zaharberritzeko metodologia obraren eta artistaren azterketa sakonean oinarritzen da, gutxieneko esku-hartzea eta iraunkortasuna irizpide hartuta. “Horretarako, analisi ez-suntsitzaile batzuk egiten ditugu. Argi ultramorearen kasuan, esaterako, esku hartzea planteatzeko informazio oso baliagarria lor dezakegu “, azaldu du.\nHorrela egin da Ignacio de Iriarteren Paisaje con pastor lana, Museoaren Lagunen ekarpenari esker eskuratu berria. XVII. mendeko artista gipuzkoarraren lan honetan, pintura geruzen tratamendu bat egin da, baita azaleko garbiketa bat ere, jatorrizko tonalitateak berreskuratzeko.\nObra horrek, hain zuzen ere, lehen Letra eta orain Landscape (Paisaia) etarako erabiltzen zen L aretoa estreinatuko du. “2020an zehar landu ziren obra askok paisaiaren figura zuten izendatzaile komun gisa”, azaldu du Javier Novo Kontserbazio eta Ikerketa koordinatzaileak, eta berrikuntza honek Bilboko Museoko alfabetoa proiektua zein bizirik dagoen erakusten duela azaldu du.\nAreto horretakoak dira, halaber, zaharberritu berri diren beste obra batzuk, hala nola Playa de Sopelana (1863) eta Juan de Barroeta Anguisolearen Paisaje con montañas (1863); Jean François Raffaëlliren Montmatre bajo la nieve (1880-1890); Gonzalo Chillidaren La fábrica de Pasajes (1960); eta Marta Cárdenasen El tejado (1975-1977).\nBeste areto batzuetan\nN letrari dagokion aretoan (Beltza), Ángel Larroqueren La chica del gato (1895) obrari buruz hitz egin da. Obra horrek, Novoren arabera, “Etxeko giroari buruzko kontu bat” margotzen du, Parisko garaiko eraginpean. Ikerketa erradiografiko bat egin zuten lan horri dagokionez, Ruiz-Ozaitak azaldu duenez, “Ezkerretara antzeko konposizioa aurkitu zuten, 45 gradutan biratua”.\nO aretoan (Otredad) ikusgai dagoen Joaquim Sunyerren Los soliloquios del pobre (1897) koloretako litografiak dira, egileak Joan Rictus poema-liburua ilustratzeko erabili zituenak. Aurkezpenean azaldu dutenez, estanpek deformazioak, oxidazio orbanak eta azaleko zikinkeria zituzten, eta zuzendu egin dituzte.\nS aretoaren kasuan (Loa) Pablo Milicuaren Cuadro-collage los monegros (2007) erakusten du. Kontserbazio eta Zaharberritze Saileko arduradunaren hitzetan, “Bizirik dagoen artista baten esku utzi dugun lan bakarra da, eta, horri esker, berarekin harremanetan jarri gara kontsultatzeko”. Kasu honetan, multzoa kimikoki egonkortu da, paperari azidotasuna ematen zion egurrezko euskarria ordezkatuz.\nIaz egindako zaharberritzeen artean Remigio Mendibururen bi eskulturak ere nabarmentzen dira. Lehenengoa, txorientzako Jaula (1969), t aretoan kokatua (Lurra), hurritz zurez eta haritz zurez osatua dago. Bere elementuetako bat hautsita zuen eta zenbait ahokatze-puntutan desorekak zituen.\nRaíces (1970-1971) ere zaharberritu da, auditoriumeko hallean kokatua, artistak diseinatutako jatorrizko idulkia berreskuratuz eta gutxieneko esku-hartzearen irizpideari eutsiz.\nBilduma pribatuetako obrak\nEra berean, bildumakoak ez diren lanak ere zaharberritu dira 2019an hasitako jarduera-ildoaren barruan. Ameztoyri eskainitako erakusketako hiru lanez gain, Valdes bildumako maisulan batzuk zaharberritu dira. María José Ruiz-Ozaitak Agustin Ibarrola edo Mariano Fortunyren beste lan batzuk aipatu zituen.\n“Gehienetan, etxe partikularretara joaten garenean, piezen kontserbazio-egoera ona da, baina agian ez da egokiena gure kategoriako museo batentzat”, adierazi du Novok. Horrek justifikatzen du pinakotekaren esku-hartzea.\n← Bizkaiak agertoki digital bat estreinatu du bertako artistei eta kultur kolektiboei laguntzeko\nEñaut Barruetabeña: “Kontzientzia sortzen duen” gizonezkoen moda jasangarria →


Mercadonak supermerkatu bat ireki du Andoainen - Mercadona\nJanari egin berriaren “Jateko Prest” atal berria dago; EAEko 20 supermerkatutan dago atal hori.\nMercadonak supermerkatu eraginkor berri bat inauguratu du gaur Andoainen (Gipuzkoa); zehazki, Buruntza auzoko Illarramendi etorbideko 2. zenbakian. Beterri Buruntza eskualdeko Mercadonaren bigarren saltokia da, 2020an saltoki bat ireki baitzuen Hernanin, eta 6,8 milioi euroko inbertsioa egin da; 36 hornitzailek hartu dute parte, eta 196 lagun aritu dira obra-fasean.\nHalaber, "Jateko Prest” janari prestatuaren atal berria jarri da saltokian, eta 35 plater eskaintzen dira bertan. Plater horiek guztiak material naturalekin egindako ontzietan datoz (azukre-kanaberazkoak —konpostagarriak—, kartoizkoak nahiz paperezkoak). Atal hau dagoeneko EAEko 20 supermerkatutan dago. Konpainiak atsedengune bat jarri du dendan bertan, aulki eta mahaiekin, “Nagusi"ek plater prestatu berriak jan ditzaten, edari hotzez lagunduta.\n“Jateko Prest” atala Mercadonaren Andoaingo supermerkatuan.\nGainera, beste zenbait hobekuntzaren artean, Andoaingo supermerkatuak sarrera berria du, beira bikoitzekoa, haize-lasterrak saihesteko; korridore zabalagoak ere baditu, eta erosketako orga-modelo berri bat, askoz arinagoa eta ergonomikoagoa.\nDenda eraginkorren belaunaldi berriko supermerkatu-mota honek 1.800 metro karratuko salmenta-aretoa du, eta diseinu erabat berritua aurreko denda-ereduarekin alderatuta: kolore eta material berriak ditu, bai supermerkatura sartzeko kanpoko fatxadan, bai atalen banaketan. Halaber, espazio irekien alde egiten du, argi naturala errazago sar dadin, eta kolore beroak erabiltzen ditu eremuak bereizteko.\nSupermerkatua astelehenetik larunbatera egongo da irekita, 9:00etatik 21:00etara, eta 207 autorentzako aparkalekua du. Horrez gainera, erosketa etxera eramateko zerbitzua ematen du Mercadonak, bai eta erosketa online egiteko aukera ere, webgune honetan: www.mercadona.es.\nMercadonak 26 denda ditu Euskadin (bost Araban, hamalau Bizkaian eta zazpi Gipuzkoan), eta 2.291 langile, kalitateko enplegu egonkorrarekin.\n2020an, Gasteizko bloke logistikoa eraikitzen amaitu du. Euskadi, Nafarroa, Errioxa, Kantabria. Burgos eta Huescako supermerkatuak hornitzen ditu bloke logistiko horrek. Azpiegitura horretan 187 milioi euro baino gehiago inbertitu ditu, eta 480 enplegu sortu ditu.\nMercadonaren Denda Eraginkor berria Andoainen.\nMadril - Mercadonak beste hiru denda eraginkor zabaldu ditu Madrilgo Erkidegoan


«Oso gustora nago eman zaidan azken agurrarekin» | El Diario Vasco\nZarautz«Oso gustora nago eman zaidan azken agurrarekin»\n«Oso gustora nago eman zaidan azken agurrarekin»\nIzeta II.a, omenaldian parte hartu zuten kirolari eta herri kirol munduko lagunekin. / ETXEBERRIA\nHerri kiroletako kirolari eta lagun mordoa hurbildu zen larunbatean Izeta II.aren agurreko jaialdira\nANTXON ETXEBERRIAZARAUTZ. Martes, 31 octubre 2017, 08:17\nHerri kirol munduan mugitu eta mugitzen den kirolari eta jendea, Izeta II.aren ondoan egon nahi izan zuten bere agur egunean. Hor ikusi genituen garai bateko kirolariak, eta gaur egun dabiltzanak eta urte batzuetan plazetan ikusiko ditugunak ere, besteak beste, Zarautz kirol elkarteko herri kirol sailean dabiltzan gazteak edo Joxe Ramon Iruretagoina beraren biloba den Jakes (9 urte).\nJaialdi oso atsegina izan zen larunbat arratsaldekoa Aritzbatalde pilotalekuan. Lehendabizi Izeta II-ak bere azken marka jarri zuen, 100 kilotako harri kubikoa eta 100 kilotako zilindroa, bakoitza 50 aldiz jaso zituelarik, zilindroa gainera esku bakar batekin, 18 minutu eta segundo batean bukatuz bere lana, ikuslegoaren txalo zaparrada artean. Izeta II-aren azken errekorra zen, hortxe geratzen da norbaitek mejoratu nahi badu, beste hainbat errekor dauzkan bezalaxe.\nSegidan, plazetan arerio izan dituen hainbat lagunen erakustaldiak ikusi genituen. Aipatzekoak, 'Zelai' aita edo Landarbide bera; Zarautz kirol elkarteko eskolan dituen harri-jasotzaileak, aizkolariak (Arria V, Txapartegi eta Mugertza aita-semeak), emakume harri-jasotzaileak (Idoia Etxeberria eta Karmele Gisasola)..., eta erakustaldien ostean, momenturik hunkigarriena iritsi zen, omenaldi eta agurrarena. Mikroa hartu eta Izeta II-ak mundu guztia eskertu nahi izan zuen: familia, lagunak, herri kiroletako kirolariak, kiroldegira hurbildutako ikuslegoa... «Harria nire bizia izan da eta aurrerantzean, harriarekin lotuta jarraituko dut, baina hemendik aurrera nik dakidana gazteei erakusten».\nTxistulari, bertsolari (Euzkitze eta bere semea Aner), eta Zarautz Abesbatzak girotu zuten jaialdia, 'Agur Jaunak' abestu zutenean mundu guztia zutik. Opari eta errekonozimendu mordoa jaso zituen: familia eta anaiena, herri kirol sailarena, Zarautz kirol elkartea, udalaren oparia Xabier Txurruka alkatearen eskutik, Athletic-ek kamiseta eman zion Estanis Argotek; Martin Arguiñanok Asegarce-rena; Endañeta, Goenatxo, Zelai..., guztiak inguratu zitzaizkion opariekin.\n«Oso gustura naiz eman zaidan agurrarekin», zioen atzokoan. Joxe Ramonek udaletxeko Brigadan egiten du lan, baina hilabeteko oporrak hartu ditu. «Hemen, Zarautzen geratzen naiz; baserriko idiekin ibiliko naiz, hori da nire hobby nagusia».\n«Cada vez contamos con menos perretxikus para poder enseñar» Salvar los alcornoques de Vista Alegre


2.- Garapenerako Lankidetzaren 2014-2017 aldirako III. Plan Zuzentzailea - Eusko Jaurlaritza - Euskadi.eus\n2.- Garapenerako Lankidetzaren 2014-2017 aldirako III. Plan Zuzentzailea\nGarapenerako Lankidetzaren III Plan Zuzentzailea lau urterako da, eta Garapenerako Lankidetzari buruzko otsailaren 22ko 1/2007 Legearen 17. artikuluan aurreikusitako agindutik sortzen da, Legearen edukiak gauzatzeko. Euskal gizarteak eta euskal erakundeek herrien giza garapena eta garapen iraunkorra toki-mailan eta maila globalean sustatzeko (eta, bereziki, pobreziaren desagerraraztea, giza eskubideen betetzea eta justizian oinarritutako nazioarteko harremanak sustatzeko) beren gain hartzen duten konpromisoaren isla da esku-hartze publiko hau. Planaren helburua honako hau da: lankidetza-politikaren kalitatea finkatzen eta hobetzen jarraitzea, gizarte-eraldaketaren, egiturazko pobrezia desagerraraztearen eta giza garapen iraunkorraren alorrean inpaktua handiagoa izan dadin.\nLau urteko konpromisoa aurreikusi da Planaren helburuak lortzeko, hau da, 2017rako gauzatu behar dira. Helburuen lorpenaren eta helburu horiek lortzeko inplementatu behar diren ekintzen denboralizazio sekuentziatua Planari erantsi zaion Plangintza eta Jarraipen Matrizean zehazten da.\nPlanaren helburu orokorra lortzeko garatuko diren ardatz estrategikoak honako hauek dira: 1- Euskal lankidetzaren eredua berriz pentsatzea eta eguneratzea; 2- Ebaluazio-kultura bat sustatzea; 3- Garapenerako lankidetzaren politika diseinatzeko eta kudeatzeko Garapenerako Lankidetzaren Euskal Agentziak dituen ahalmenak sendotzea, eta 4- Lankidetza-politika koherenteagoa, koordinatuagoa eta parte-hartzean oinarrituagoa egitea. Ardatz estrategiko bakoitzari dagozkion helburu operatiboak honako hauek dira:\n1. ardatz estrategikoa: a) Euskal lankidetzaren mapa bat izatea; b) Euskal lankidetza publikoaren ezaugarri espezifikoak, eragileetako bakoitzaren eginkizunak eta jarduteko era eta espazio garrantzitsuenak modu adostuan definitzea, giza garapen iraunkorraren alde egiteko; c) Mapaketa eta aurreko helburuetatik ateratzen diren ondorioak abiapuntu gisa hartuta estrategia espezifikoak lantzea; d) Lankidetza-tresnei buruzko proposamen berrituak izatea; e) Lankidetzako euskal eragileen gaitasunak, trebetasunak eta konpetentziak indartzea.\n2. ardatz estrategikoa: a) Ebaluazio Plan bat diseinatzea, onartzea eta inplementatzea; b) Lankidetza-tresnak ebaluatzea; c) Garapenerako lankidetzaren euskal politika ebaluatzea eta d) Kontuak ematea eta jakintzaren eta ikaskuntzaren kudeaketa hobetzea.\n3. ardatz estrategikoa: a) Administrazioa modernizatzea, kudeaketa efiziente eta eraginkorragoa eta babestutako ekimenen kalitateko laguntza ahalbidetzeko; b) GLEAko langileen giza gaitasunak eta gaitasun teknikoak indartzea; c) Plangintza egiteko eta kontuak emateko prozesuak hobetzea, eta d) GLEAn generoaren zehar-ildoa txertatzea.\n4. ardatz estrategikoa: a) Eusko Jaurlaritzako politikek garapen-helburuekin koherentzia handiagoa izan dezaten lortzea; b) Programazioan, jarraipenean eta ebaluazioan beste euskal erakunde publiko batzuekin koordinatuta jardutea Garapenerako Lankidetzaren Erakunde arteko Batzordean; c) Baterako lanerako eta elkarrizketarako egiturak aktibatzea, eragileek Garapenerako Lankidetzaren Euskal Kontseiluan egokiro eta koordinatuta parte har dezaten ahalbidetzeko, eta d) Ekimen estrategikoak abian jartzeko aliantzak izenpetzea Estatuan, Europan eta nazioartean.\nGarapenerako Lankidetzaren Euskal Agentziaren zuzendaritza eta zerbitzu teknikoak\nEusko Legebiltzarra. Urtero jasotzen du Planaren betetze-mailari eta Planean biltzen diren aurreikuspenen gauzatze-mailari buruzko informazioa.\nEusko Jaurlaritza. Garapenerako lankidetzako planen eta tresnen aldizkako ebaluazioak egiten ditu, horietarako ezarritako helburuen betetze-maila zehazteko eta ekimen berrien formulazioan orientatzeko, bereziki, ondorengo lau urteko eta urteko planen inguruan.\nLehendakaritza Saila. Plan desberdinak ebaluatzen ditu, baita funts publikoekin finantzatutako jardunak ere. Era berean, garapenerako lankidetzaren programak eta ekimenak ebaluatzen ditu, betiere Garapenerako Lankidetzari buruzko Legeak eta une bakoitzean indarrean dauden lau urteko eta urteko planek ezarritakoaren esparruan.\nGarapenerako Lankidetzaren Euskal Kontseilua. Planen ebaluazioen aldez aurreko txosten betearazleak igortzen ditu.\nGarapenerako Lankidetzaren Euskal Agentzia. Lankidetzako politika publikoaren eta haren eraginaren urteko ebaluazioak egiten ditu, baita politika horren ekintzena eta tresnena ere.\nGarapenerako Lankidetzaren euskal eragileak.\nPlanean azaltzen den moduan, Planaren jarraipena eta ebaluazioa honako konpromiso hauek betez eta honako ekintza hauen bidez gauzatuko da:\na) Planean plangintza- eta jarraipen-matrize bat biltzen da eranskin gisa, eta bertan, ildo estrategikoak, helburuak, ekintzak, adierazleak eta emaitzen lorpenaren denboralizazioa identifikatzen dira.\nb) Planean aurreikusitako helburuak eta emaitzak urtero zehaztuko dira urteko planetan, eta plan horiek Agentziaren ohiko jarduera gauzatzeko beharrezkoak diren jardun-ildoak bildu beharko dituzte. Urteko memoriak urteko planaren betetze-mailari buruzko eta planaren eragileen eta emaitzen lorpen-mailari buruzko informazioa emango du. Prozesu horretarako mekanismoak Garapenerako Lankidetzaren Euskal Agentziaren Kontseilu Errektorearen esparruan arautuko dira, eta Kontseilu horrek Planaren plangintza onartzeko eta haren jarraipena eta ebaluazioa egiteko beharrezkoak diren bileren egutegia ezarriko du. Euskal eragileek urteko plangintzan eta jarraipenean parte hartuko dute Garapenerako Lankidetzaren Euskal Kontseiluaren bitartez.\nc) Aurrekoa bazter utzi gabe, Planaren jarraipena lankidetzaren euskal eragileak ─Planaren diseinuan ere parte hartu zutenak─ integratuko diren hainbat mekanismoren bidez gauzatuko da.\nEbaluazio data: 2018/06/01\nAzken aldaketa: 2015/12/16


BOS DENBORALDIA 16-2010-2011 – Bilbao Orkestra Sinfonikoa\n12 - 13maiatza 2011\n12 maiatza 2011 Euskalduna Jauregia 20:00 h.\n13 maiatza 2011 Euskalduna Jauregia 20:00 h.\nGaurko musikari buruzko berbaldiaren ardatza izango da; fenomeno fisiko moduan sortuz, gure belarrietara sartzen da, bizipen bihurtzen da eta gure ezagumenean edo gure bihotzean kokatzen da.\nLudwig van Beethoven (Bonn, 1770-Viena, 1827) 1792. urtean heldu zen Austriako hiriburura, Mozart zendu eta handik hamaika hilabetera, artean 22 urte beteta ez zituela. Bere egunerokoaren lehen oharrek gazte pragmatikoa eta Vienako musika panoraman aurrera egin nahi zuen gaztea zela erakusten zuten. Izan ere, etorkizun oparoa eskainiko zion hirira heldu zenean, buru-belarri ibili zen piano baten bila, bai eta ileordeak egiten zituen baten edo dantza maisu baten bila ere. Bere helburu nagusia bertan kokatzea zen, piano-jotzaile eta konpositore gisa. Eta, berehala eta arrakasta nabarmenarekin lortu zuen. Zalantzarik gabe instrumentista gisa zituen dohainez gainera, bere estatusa lortzen eta mantentzen lagundu zion dohainetako bat izan zen hiriko aristokrata-taldeekin berehalako harremanak egiteko zuen gaitasuna; izan ere, Bonnetik zetorren organistaren eta pianistaren izen ona zabaltzeaz arduratu ziren. Gainera, Vienako aristokrazia hark gainerako Europako aristokrazia gailentzen zuen, bereziki, musikarekiko zaletasunari zegokionez, eta bere denboraren eta aberastasunaren zati handi bat jarduera atsegingarri honi eskaintzen zioten. Printze eta kondeek euren jauregi eta landa-finketan instrumentista bertutetsuak hartzen zituzten, orkestra pribatuak izaten zituzten, baita operak ere; eta, aberastasuna urriagoa bazen, haize-banda edo harizko laukote bat enplegatzen zuten. Horietako askok kontzertu pribatuak antolatzen zituzten, eta, ondorioz, konposizioak behar zituzten euren interpretatzaileentzat. Musika panorama interesgarri eta bizi horretan, Beethoveni jotzaile eta konpositore moduan zioten gero eta begirune handiagoak eragina izan zuen, 1801ean, Salvatore Viganók, Ballet Inperialeko maisu-zuzendaria eta garai hartan zegoen dantzari ospetsuenetariko batek (bere emazte bikain María Medinarekin batera), Prometeoren gaiaren gainean balleterako musika idazteko enkargua egin ziezaion. Hala, bada, Prometeoren izakiak, Op. 43 lana sortu zen, eta, ezbairik gabe, lan horrek Beethoven Vienako eszenatokietan sartzen lagundu zuen, hain zuzen ere, aristokraten jauregietan hainbeste ugaritzen ziren kontzertu pribatuez baino harago. Balleta Burgtheaterren estreinatu zen 1801eko martxoaren 28an, eta, arrakasta hain izan zen handia, ezen hogei emanaldi baino gehiago egin baitziren. Viganó-Medina bikoteak beti mantendu izan zuen bere errepertorioan. Halarik ere, argumentuaren zirriborro bat baino ez da kontserbatu, partitura osorik heldu bazaigu ere. Obertura bat dauka, Sarrera bat eta hamasei zenbaki. Gaur entzungo dugun Obertura Adagio atsegin eta irmoari oihala irekitzen dioten akorde indartsuekin hasten da; hori Allegro molto con brio baino lehen, non gai bi txandakatzen diren: bata, harizko oso figurazio arinetan oinarrituta, eta bestea, berriz, laburra eta arina, haizezko instrumentuek koloratua eta, zenbaitetan, iluntasunez tindatua.\nMusika konbentzionala, atsegin izan nahi zuen gazte konpositore batentzat, eta, denbora pasa ahala, independentzia estetikorantz bidea irekitzea lortu zuenarentzat.\nEta hurrengo lanean, Robert Schumannek (Zwickay-Sajonia, 1810-Endenich, 1856) miraria egiten du: lirismoa eskaintzen digu XIX. mendearen lehenengo erdialdean horren epikoa den genero batean, hain zuzen ere, kontzertuan. Biolontxeloa errezitatzaile paregabea eta lagun sendoa bada ere (erromantikoek bere dimentsio hunkigarrienean eta sakonenean berriro deskubritua), Schumannen irudimenean abeslari eta poeta bihurtzen da.\nKontzertua biolontxelorako la minorrean, Op. 129 1850. urtean idatzi zuen Düsselforfen. Hara joan zen bere familiarekin, augurio txarrez jositako urduritasun krisiak zituen etapa baten ostean. Schumann konposizioa egin eta sei urte geroago hil zen, hura entzun gabe. Autorea zendu zenetik, lau urte igaro behar izan ziren kontzertua jendaurrean estreinatu ahal izateko, Leipzigeko Kontserbatorioan, 1860. urtean, hain zuzen ere, Robert Schumannen jaiotzaren 50. urteurrenaren omenaldian.\nLanak etenik gabe entzuten diren hiru mugimendu ditu, berari gustatzen zitzaion moduan (horixe bera argi eta garbi islatzen da garai bereko konposizioetan). Konpositorearen aburuz, etenaldiek batasuna baino ez zioten kentzen lanari, eta musikaren iragaite naturala oztopatu.\nLehenengo mugimenduan, Nicht zu schnell izenekoan (ez oso arina), la minorreko tonuaren bitartez giro poetikoa ezarri ondoren (bere pianorako kontzertua koloreztatzen duen bera), biolontxeloak gai nagusi maitekorra eta kartsua sartzen du, ia une oro okupaturik daukala eta ideia askozaz arinagoarekin eta beti abesgarriarekin osatuz. Schumannek ohiko kadentzia eskutik eramaten gaituen txeloaren azken kantuak jarraitzen duen orkestra-interludio gisa batek ordezkatzen du, Langsam (Adagio) bigarren mugimendu atsegingarrian, non orkestra-tapiz arin baten gainean, bakarlariaren ahots hunkigarria, zuhurra eta etena berriro proiektatzen den, atal nagusira eramaten gaituen arte (une bikaina, utzi soinuak bildu zaitzatela). Musikak jariatzen jarraitzen du, lehenengo mugimenduaren gai nagusiarekin modu iheskorrean topatu arte (gogora ezazue Schumannek zuen interesa lanari batasuna emateko orduan). Horren ondoren, bakarlariak Sehr lebhaft (oso bizia) azken mugimenduan urtuko den abestia kantatzen du, indarra ematen dion zelula erritmiko batek egituratuta. Hemen, Schumannek kadentzia bat erakusten digu, orkestraren laguntzarekin, eta amaiera bikaina eta energikoa duena.\nSoinuzko energia eta energia eragilea da aretoa beteko duena, Igor Stravinskyk (Oranienbaumm, 1882 – New York, 1971) Udaberriaren kontsakrazioan agertzen duen erritmo eta tinbre idazkera magistralean berritzen eta islatzen den bizitza boterearekin (bestelako konposizio-ezaugarriak gutxietsi barik); izan ere, lan horrek "barbarie" kontzeptua sartu zuen, ezbairik gabe, mundu sinfonikoan (hori bai, oso modu sofistikatuan). Autoreak hurrengoa baieztatzen zuen: “niretzat, musika gauzak justifikatzen dituen indarra da”. Lana lehenengo aldiz entzun zen ia ehun urtetan, eta musika estreinaldietan sekula egon ez den zalaparta sortu zuen. Estreinaldian egon zen baten bat ez zen onik atera. Parisko Champs-Élyséeseko antzokia izan zen Sergei Diaghilevek hautatutako eszenatokia, 1913ko maiatzaren 29an, musika, dantza, dekoratuen diseinu eta jantzien ikuskizunerako. Lanak iskanbila handia sortu zuen eta musikaren zati gehiena ia entzungaitza izan zen. Erreakzioak aurkakoak izan ziren, eta publikoak ezin zuen lana "bikaina" zela ziotenen alde edo artearentzat "blasfemiatzat" jo zutenen alde jarri baino.\nKonposizioak “Errusia paganoaren eszenak” azpititulua dauka, eta estreinaldira bertaratutakoak hainbeste asaldatu zituen primitibismoarekiko gurtza islatzeaz gainera, “gardentasun kartsu” baten soinuzko hizkuntza berria planteatzen du (Erik Satiek oso ondo sailkatu zuen gisa), disonantziaren, polirritmiaren eta politonalitatearen perkusio-erabileran oinarrituta. Itzulerarik gabeko bidaia, Stravinskyk bere garaiko konpositorerik ezagunena izatea ahalbidetu zuena. Lana bi zatitan dago banaturik. Lehenengoak Lurraren adorazioa du izena, eta sarrera bat eta zortzi gai ditu; bigarrenak, berriz, Sakrifizioa du izena, eta sarrera bat eta bost gai ditu.Utzi soinuaren indarrak harritu eta suspertu zaitzaten.\nHori da hori musikaren hizkuntzaren indarra, hainbeste giza gaitasun suspertzeko gai dena: intelektualak, emozionalak, eragileak… Eta, horien guztien gainean, gozatzeko gaitasuna.\nGarai orotako musikak jotzen jarrai dezan. Entzunaldi ona izan dezazula.\nVienan jaioa, Valentin Erben Alban Berg laukote legendarioaren sortzailea izan zen.\n38 urtez jo zuen talde horrekin mundu osoan barna; era berean, ganberako bakarlari eta musikari moduan jo zuen artista handiekin: Alfred Brendl, Elisabeth Leonskaja, Andras Schiff, Helmut Deutsch, Maurizio Pollini, Heinrich Schiff, Tabea Zimmermann, Alois Posch, Sabine Meyer, Simon Rattle, Claudio Abaddo eta Marek Janowskirekin.\nValentin Erben biolontxelo irakaslea da 1970. urteaz geroztik Vienako Musika Unibertsitatean, bai eta Koloniako Goi Mailako Musika Eskolako ganbera musikako irakaslea ere. Eskola magistralak eman ohi ditu Hanburgoko udako eskolan eta Sienako Chigiana Akademian.\n2009ko apirilean, Valentin Erbenek Paul Dukasen Azti aprendiza izeneko lanaren biolontxelo bakarlariarentzako eta narratzailearentzako transkripzioa egin zuen. Halaber, György Kurtágen biolontxelo bakarlarientzako bost pieza interpretatu ditu, konpositoreari inspirazio moduan balio izan zitzaizkion irakurraldiekin nahastuta.\nOrain dela gutxi, Stark Hirukotea sortu du, Nurit Stark (biolina) eta Cédric Pesciarekin (pianoa).\nMatteo Gofrillerrek (Venezia, 1723) egindako biolontxeloa jotzen du, Pierre Fournierrek eta Yo Yo Mak ere erabili zutena.


NAFARIKT: azaroa 2009\nHACIA LA ESCUELA 2.0 ESKULIBURUA\nJose Antonio Millanek idatzitako liburua da hau. Mundu honetan sartzen ari diren irakasle askorentzat lagungarria izango zaie. Irakurtzeko erraza, argia eta paper formatuan, gure kide gehiengo batek eskertuko duena. Gaiak: Google Docs, wikiak, Blogger..., ezaguna, ezta?\nFormatu elektronikoan aurreikus daiteke.\nIdazlea: Fultxo Ordua: 7:25 PM iruzkinik ez:\nEtiketak: liburuak, Web 2.0\n. Idatzi bezain laster egiten du itzulpena.\n. Itzulpen lana ingelerara egiten denean, itzulitakoa entzun daiteke.\n. Search websites in other languages: informazioa jatorrizko hizkuntza\n. batean bilatu eta web orriak zuzenean itzuliak eskaintzen ditu.\n. Zure web orria beste hizkuntzetara itzultzeko aukera eskaintzen du.\n. Tresna multzoa itzulpen lanak egiteko.\nNola egiten dute Katalanek?\nIdazlea: Xabier Ordua: 10:07 PM 1 iruzkin:\nEtiketak: web 3.0, webware baliabideak\nOOo4Kids- Open Office haurrendako\n7-12 urteko haurrendako Open Office berezia garatzen duen proiektua duzue hauxe. Interesgarria izan daiteke gure ikasleek txikitatik software librearekin lan egiteko ohitura hartzeko. Pena oraingoz ez dagoela euskaraz.\nIdazlea: Mikel Ordua: 8:13 AM 1 iruzkin:\nPrograma honek pantaila harrapaketa bizkorrak egiten ditu. Emaitzak irudi edo bideo formato anitzetan (BMP, JPG, GIF, PNG, TIFF, AVI, WMV) atera daitezke. Dohakoa izanik, posta kontua eskatzen du lizentzia eskuratzeko. Instalazioa behar du. Ezagutu ditudan estilo hontako programen artean hau da gehien gustatu zaidana. Tutorialak prestatzeko tresna ezin hobea.\nFrogatu eta esango didazue, merezi du. (Screenshotter eta Camtasia baztertuko dituzue)\nIdazlea: Txuma Ordua: 12:19 AM 1 iruzkin:\nPotachoven blogetik hartuta. :-)\nSeguru zuetako batzuk egun hauetan jasotako albiste laburpenean Eskola 2.0 okerreko bidetik artikulua irakurtzeko aukera (denbora?) izan duzuela. Bertan Ana Perez, Emilse Benabides eta Josean Bueno, irakasleak eta STEE-EILAS sindikatuko kideek Zapaterok martxan jarritako Eskola 2.0 proiektuaren EAEn izaten ari den aplikapena kritikatzen dute.\nOrokorki ados nago ematen diren argumentuekin, honelako proiektu bat ezin da aurrera eraman behar diren giza baliabideekin kontatu gabe, ganorazko prestakuntza gabe eta programazioan txertatutako proiektu bat izan gabe. Bestalde esaten da ikastolen beharrak asko direla, ez bakarrik informatikoak, eta horiek ez direla asetzen (aurrekontu arazoak direla medio) eta orain bat-batean kriston dirutza gastatzen da "aparatuetan".\nGauzak honela, alderdi negatiboen gainetik puntu positiboak ere ikusten dizkiot planari. Lehengo, aldiz eskoletan eman beharko litzatekeen alfabetatze digitala denen ahotan egon da, horren beharra mahai gainean jarri da eta esperientzia isolatuaz gaian apustu fuertea egin nahi izan da teknologi berriak bultzatzeko. Apustu honek propagandistikoa dela neurri batean? Ezin da ukatu.\nGoitik bera datorrela plan hau esaten da. Nik ez dut gaizki ikusten, eskola politikak eta lehentasunak gobernuek definitzen dituzte eta Teknologia Berrien aurrerapauso kuantitatiboa ikusi nahi badugu gobernuak busti beharko dira: konpetentzia hauek curriculumean sartzen, prestakuntza eskaintzen, liberazioak bideratzen...\nBukatzeko Nafarroako egoera aipatu nahiko nuke. Urte pila daramatzagu inbertsio potoloak egiten IKT arloa, ez bakarrik ekipotan, eta aspaldiko partez ez da dirurik jaso inbertsio hauek egiteagatik. IKT dinamizatzaileen liberazioa ikastola bakoitzak ordaindu behar du (EAEn ez, ordea) eta Zapateroren planaren portatilak eskola gutxi batzuk jasoko dituzte momentuz. Beraz, EAEko eta Nafarroako ikastetxetan erabiltzen ez diren ekipoak (eta egon badira) eta etorkizunean aparkaturik geratuko direnak eskertuko ditugu hemen!\nIdazlea: Fultxo Ordua: 9:56 AM iruzkinik ez:\nEtiketak: artikuluak, IKTen eragina, iritzia\nPOWERPOINT AURKEZPEN GEHIAGORIK EZ, MESEDEZ!\nAspalditik ez nuen Anibal de la Torreren ezinbestekoa den bloga bisitatzen. Astero zerbait interesgarria argitaratzen du eta hori, kontrakoa badirudi ere, estresagarria suertatzen da. :-)\nBere artikulu batean aurkezpenen abusuen kontrako alegatua egiten da gomendio batzuk gogoraraziz:\n10 diapositiba gehienez\n20 minutu baino gehiago ez aurkezpenerako\n30 pt gutxienez erabiltzen dugun letra motarako\nIrudia testua baino hobeto transmititu nahi dugun ideia irudikatzeko\nIrudiak metafora moduan erabili baina pasatu gabe\nEntzuleek ideiak entzun eta galderak egitea nahiago dute informazio irakurtzea baino.\nEz da dena agertu behar, lau ideiarekin nahikoa da\nTartean bidean topatutako zailtasunak adierazi, gure ideiaren sinesgarritasuna indartuko da.\nHar itzazue minutu batzuk artikulua irakurtzeko eta bitan pentsatu zuen hurrengo "powerpointa" prestatu aurretik.\nView more presentations from Jennifer Austin.\nIdazlea: Fultxo Ordua: 3:37 PM iruzkinik ez:


Konfinamenduak txorien kantuak aldarazi zituen - Zientzia Kaiera\nSan Frantziskon egindako grabazioek 2020ko udaberriko berrogeialdian zehar kurloiek haien kantua aldatu zutelako hipotesia berretsi dute. Inguruan zarata gutxiago izanda, txoriek frekuentzia eta bolumen txikiagoan txiokatu zuten.\nCOVID-19aren izurritearen ondorioz 2020ko udaberrian herrialde askotan izandako konfinamenduak zeresan ugari eman zituen herritarren artean: bat-batean, bazirudien basapiztiak hirietara hurbiltzen ari zirela, eta baziren ere esaten zutenak txorien kantua hobeto entzuten zela. Une horretan ez zegoen batere garbi hori errealitate baten isla ote zen ala gizakiaren pertzepzioa besterik ez zen.\nDena dela, adituei galdetzen zitzaienean, gehienek antzeko erantzuna ematen zuten: “Pena bat da, bai, konfinamenduak esperimentu asko egiteko abagunea ematen duelako. Baina, tamalez, ezustean harrapatu gaitu”.\nZorionez, zabala da mundua, eta konfinamenduan zehar zientzialari batzuek bai izan dute tenorea esperimentuak edota datu bilketak egiteko, aurretik jasotako datuekin alderatzeko bidea irekiz. Lehen emaitzak argitaratzen hasiak dira. Science aldizkarian argitaratutako artikulu honetan San Frantziskoko badiako (Kalifornia, AEB) kurloiei erreparatu diete. Zehazki, bertan koroa zuriko kurloi gisa ezagutzen dutenari; Zonotrichia leucophrys espezieari, alegia.\n1. irudia: Koroa zuriko kurloia (Zonotrichia leucophrys) espezian oinarritu dute ikerketa, beste urte batzuetan txori honen kantuen grabazioak zituztelako. (Argazkia: Wikimedia Commons – CC BY-SA 4.0 lizentziapean)\nElizabeth Derryberry ekologoak gidatzen duen ikerketa taldeak urteak daramatza eskualde horretan kurloien kantuak grabatzen eta haien portaera aztertzen. Zorionez, txorien kantua ez ezik, horien habitatetan sortzen diren zaratak ere jaso dituzte urte horietan. Horregatik, konfinamendua ezarri bezain laster, munduan zehar zientzialari askok zeukaten desio horri erantzun bat emateko moduan egon dira. Konfinamenduan zehar Derryberry Tennesseen (AEB) zegoen, eta ez zuen modurik ohiko landa laneko eremuetan soinu berriak jasotzeko. Baina, Jennifer Phillips ikaslea gertu zegoen, eta hari aitortu behar zaio pandemia baten erdian grabagailua eta mikrofono parabolikoa gora eta behera ibili izanaren meritua. Horrela, 2015eko eta 2016ko apirila eta ekaina bitartean grabatutako soinuak 2020ko hilabete berdinetan eta toki berdinetan grabatutakoekin alderatzeko aukera izan dute.\nLehenik eta behin, bertako zaratan izandako beherakada nabarmena berretsi dute. Munduko hiri eremu ia gehienetan bezala, azken hamarkadetan San Frantziskon zarata mailek gora egin dute, batez ere trafikoaren erruz. Bada, 2020ko udaberrian jasotako datu berriek zarata horren beherakada nabarmena erakutsi dute. Egileen arabera, pandemian zehar neurtutako zarata mailak 1950eko hamarkadan zeudenen parekoak izan dira.\nAurretik ikusia zuten denboraren poderioz txoriek ozenkiago txiokatzen zutela, eta haien kantuaren kalitatea txarrera zihoala. Konfinamenduak aukera eman die ikusteko ea benetan aldaketa horren atzean zarata antropogenikoa ote zegoen. Eta, datuen argitara, badirudi hala izan zela. Gainera, txioen aldaketa hau bereziki nabarmena izan zen hiri eremuetan. Zarataren gainenetik haien kantua bereizi ahal izateko, txoriek txio indartsuagoak egin behar dituzte, frekuentzia eta bolumen altuagoak erabiliz, eta horrek txoriek komunikatzeko duten gaitasunean eragina du. Nolabait esateko, soinuaren kalitatea alde batera utzi dute, ozenkiago txiokatzeko.\nBerrogeialdia izan zen bitartean, berriz, joera honi buelta eman zitzaion: frekuentzia eta bolumen baxuagoetan txiokatu zuten, eta hori kalitatearen mesederako izan da. Egileen ustez, horrek txoriei ahalbidetu zien hobeto komunikatzea, txioek distantzia handiagoetara iristen zirelako, eta horrek ere energetikoki etekin bat suposatu zien.\nAbestiak duen anplitudearen arabera ebazten dute adituek kantuaren kalitatea zein den. Eta ez pentsa ez melomanoen kontua denik. Ikertzaileen esanetan, txioen kalitatea funtsezkoa izan daiteke animalia horien biziraupenerako. Batetik, arrek emeak erakartzeko gaitasuna hobetzen dute, eta, hori, jakina, ugalketaren mesederako da. Bestetik, euren lurraldea babesteko aukera hobeagoa dute, gainerako arrak uxatzen dituelako. Funtsean, zientzialariek uste dute kantuan ahalegin gutxiago jarri behar izanagatik txoriak gehiago ahaleginduko direla lurraldea babesten eta ugaltzen.\n2. irudia: Konfinamenduari esker, San Frantziskoko trafikoa dezente moteldu zen, eta zarata mailak 1950eko hamarkadaren parekora jaitsi ziren. (Argazkia: Juanma Gallego)\nTxioak baxuagoak ziren arren, bi aldiz urrunago iristen ziren. Arlo praktikoari begira, horrek lagun dezake azaltzen konfinamenduan zehar egon zen pertzepzioa: txorien txioak altuago entzuten ziren. Datuak eskura orain egiaztatu ahal izan denez, errealitatean txoriek baxuago txiokatzen zuten, baina modu txukunagoan egiten zuten, eta urrunagotik entzuten ziren, txorien kantu gehiago zaudelako ilusioa eraginez.\nIkerketaren berri ematerakoan, zientzia artikuluan jartzeko modukoa ez den baina hedabideetan kontua azaltzeko oso erabilgarria den terminoa erabili dute zientzialariek: kantu horiek sexyagoak dira.\nAzkenik, harritzekoa izan da zer denbora gutxian nagusitu den txiokatzeko modu berria. Egileen ustez, emaitzek erakusten dute txoriek aldaketei egokitzeko gaitasun handia dutela. Horrek hausnarketa bat egiteko abagunea eman die. Haien esanetan, badira ingurumenaren alorrean zailagoak diren neurriak, horren ondorio azkarrak ez dituztenak. Baina, orain ikusi denez, hirietako zarata jaisteak berehalako emaitzak dakartza, eta hori biodibertsitatearen mesedean lagungarri izan daitekeelakoan daude.\nDerryberry E., et al. (2020). Singing in a silent spring: Birds respond to a half-century soundscape reversion during the COVID-19 shutdown. Science, eabd5777. DOI: 10.1126/science.abd5777\nArgitalpen-data: 2020/10/15 · Atala: Dibulgazioa, Kolaborazioak\nJuan Ignacio Pérez eta Miren Bego Urrutia Oxigenoa ———————————————————————————————————– Duela ia mende erdia, Ameriketako Estatu Batuetako Duke Unibertsitateko ikertzaile batek […]\nJuan Ignacio Pérez eta Miren Bego Urrutia Janaria Kolibriak hegazti txikienak dira eta nektarra da haien janari nagusia. Nektarra diluzio […]\n[…] absolutua, gizakien artean hain berezia, ez da dohain arraroa animalien erreinuan. Hegazti kantari askok entzumen gaitasun hau dute. Hegaztiez gain, otsoek, arratoiek eta beste karraskari batzuek […]


JAKIN aldizkariari (eta besteri): Teologiaz eta ideologiaz • ZUZEU\nJAKIN aldizkariari (eta besteri): Teologiaz eta ideologiaz –\nJAKIN aldizkariari (eta besteri): Teologiaz eta ideologiaz (eta eskerrik asko ZuZeuri)\n[Parentesi zuzen artean eman ditut orain erantsitxoak Xabier Eizagirreri orain aste bete-edo –2019/11/16 – zuzendutako gutunari.]\nNonbaitetik iritsi zitzaidan ordenagailura Jakin aldizkariaren ale berriaren iragarpena (233-234 ale bikoitza, uztaila-urria 2019, monografikoa Maitasuna politikoa da). Aukera ematen zuen iragarpenari erantzuna uzteko, eta idatzi nuen (orain ez dut aurkitzen iragarpen hori sarean, ezta nire mezua [ez dakit apropos desagerrarazia eo bestela], baina gutxi gorabehera horrelako zerbait ziokeena…: Zergatik interesatzen (ote) zait gero eta gutxiago aldizkaria? Inork argitzerik?)\nUste dut ordurako alea jasoa nuela jada etxean paperean, baina artean zabaldu gabea. Eta nire aipatu iruzkina eragin zuena soilik izan zen alearen izenburu generikoa Maitasuna politikoa da –eta noski, nire azken urteotako esperientziak…–.\nHurrengo egunean bertan-edo (2019-11-15) jaso nuen Xabier Eizagirre JAKINeko erredakzio buruaren mezua.\nEta poztu nintzen, gutxieneko Xabierren arreta bildu zutelako nire bat-bateko galderatxo haiek. Eskertu nion berari ere interesa, eta agindu luzeago erantzungo niola. Eta hemen nire ekarpentxoa, eraikitzaile bada ongietorria izango dena nonbait, eta ez bada…, ez dakigu. Bihoakizu nolanahi, Xabier! Ez da aurreneko aldia antzeko kezkak agertzen ditudana, ez modu pribatuan eta ez jendaurrean.\n[Xabier Eizagirrek, hasiera bateko hitz gozoak gorabehera, ez dit erantzun (nahi izan (?))) nire idatzia jaso izana ere, nondik orain nik hemen zabaldu nahia.]\nNire sareko iruzkin haren arrazoia ez zen izan nire ‘inpresioa’ baino –egia esan, beste azterketa sakon handirik barik–, JAKINen talde ‘berria’ sartu zinetenetik behintzat, Lorea buru… [Lorea Agirre, zeinak besteak beste ezin mezu zintzo eta hunkigarriagoa bota zigun 19. Korrikako lekukoan (besteak beste: berria.eus/albisteak/korrikako_mezua)], orain 4-5 urte edo, zu ez dakit noiztik, aldizkaria ez dela jada ‘euskaldunon’ aldizkaria –edo nik behintzat ez dudala hala sentitzen–, baizik eta jada bihurtua dela ‘ezker abertzalearen’ tresna, beste bat gehiago, euskaldun guztiok –orain bai– dotrinatzeko ezker abertzalearen kezketako gaietan, zeinen artean ‘Maitasuna ere politikoa izatearena’. Euskaldun guztiok (berriro) ekartzeko ‘euskaldun fededun’ ekuaziora. Nahiz oraingoan, hori bai, XX. mendeko ‘fede’ ezkertiarrera –eta oraingoan euskaratik–, eta ez XIX. mende amaiera hartako fede ‘kristaura…’.\nEuskaldun fededun kristau buruek izan zuten abilidadea, bereak dotrinatzeaz gain, beste euskaldun ez kristauak uxatzeko euskaldunon eremu fededunetatik… Noski, hauek ere bazuten aukera ordezko beste eredu bat bultzatzeko euskaraz… Eta hainbat saiatu zen, Txaho eta beste hainbat ere tarteko…, nahiz oro har arrakasta handiegirik lortu ez. Eta ez behintzat, hori ziur, irekiagoak, zabalagoak, toleranteagoak bihurtzen orduko ‘euskaldun fededunen’ propaganda bitartekoak… [Baina egia da ere gaurko ‘ezker abertzaleak’ –ere– gaitasun eta nahi berezia erakutsi ohi duela ahalik eta azkarren irensten bere esparrutik kanpo sorturiko euskarazko ekimen guztiak, eta oro har samur lortu ohi duela, ukertzen errazak diren arrazoiak tarteko seguru asko.]\nGaurko ‘euskaldun fededunoik / fededun horiek’ berriz, ondo saiatzen ZARETE (?) / DIRA kontrolatzen euskarazko hedabideek / ahalbideek argi zabaldu dezaten ‘ZUEN’ XX. mendeko ‘fedea’, eta hauetatik ahal bezainbeste uxatzen fede horretakoak ez garen euskaldunok… Bide batez, konturatu gabe fede hori ere guztiz ZAHARKITUA dela gainera XXI. mende honetarako –eta lehenago ere seguru asko–, beti, noski, nire iritzian.\nEta ez naiz ari ‘solidaritate’ sentimenduak zabaldu beharraz, injustizien aurkakoak…, zeintzuetan askoz gehiago etorri gaitezkeen bat ‘ezkertiar fededunak’ baino…, are ‘ezkertiar fededunak’ baino zintzoago ere (dena eztabaidatu liteke…), baizik eta bereziki justizia asmo solidario horiek ere gizateriari hurbiltzenagoko moduez.\nAri naiz ‘fedea’ zabaltzeaz, kasuan, SISTEMA ‘kapitalismozuriheteropatriarkal…-ak’ duela gaur eguneko arazo eta injustizia guztien kulpa. Eta honen aurka, –eta nire ustez– batere oinarri sendorik gabe dogmatikoki bultzatzeaz ‘fede ANTIkapitalista, ANTIpatriarkala, ANTIheterosexuala… Eta denoi ‘ukigarri’ sinestarazi nahian SISTEMA ‘sozialista’ askatzaile paradisiakoaren utopia zerutiarraren helburua, eta ‘lurrean gauzagarria’ –zeina lortzeko, hori bai, lehenik guztiz suntsitu beharra dagoen eguneko egoera / sistema ‘kapitalismozuriheteropatriarkal…-a’ eta batez ere honen ‘onuradunak’ (‘buru onuradunak’ (?)).\nAzken finean ‘fedeak’ ez ohi dira originalegiak bere ‘eskaintzetan’…, guztiak ere, ez nazienak, fascioenak, kristauenak, estatu islamikoarenak edo komunismoarenak…\nHauek denak, noski, agian ez dirateke nire eldarnio paranoikoak baino. Egia… Baina ‘herri txiki’ honetan denok gara ezaguntxo –besteak beste Ahoztar Zelaieta ere gogoz erakusten saiatzen den bidean–. Eta Letek ere jada 1976 inguruan kantatzen zuen bere Teologia, ideologia ezagugarri hura (nahiz orduan uste dut artean soilik-edo espainolez zabaltzen ote zen gure artean teologia hori).\nEta zuek ere JAKINetik –BERRIAtik edo ARGIAtik edo 11tik edo bezalaxe–, uste dut bi bide hartu ditzakezuela.\nBat: ‘Euskaldun gutxituon’ ahots izatea / bihurtzea, gure pluraltasunean (gitxi gorabehera erdi bat garenez ezkerrerago, eskuineraxeago den beste erdiaren aldean –eta hau ez da prospekzio soziologiko bizkor, baizik aritmetika huts–), ‘euskaldunon’, ‘bihotzeko’ euskaldunon zutabe bihurtuaz, euskaraz bizi nahi eta bizitzen ahalegintzen garenon / ahalegindu gura genukeenon arnas (eta hori ez dut uste egiten denik gaur egun ez BERRIAn, ez ARGIAn…, ezta ere JAKIN berrituan –nahiz aztertu genezakeen nola egiten zen JAKIN zaharragoetan, edo nola egin izan zen hori aldizkariaren boladetan…–).\nBi (hartu ohi duzuen bide, nik uste): ‘Euskaldun guztiok edo askok’ ‘gure pluraltasunean’ ZUEN esku jarri ditugun hedabide / bitarteko horiek –noski, zuen beharrizan eta neke eskergaitz guztiak tarteko–, deliberatuki erabiltzea ZUEN DOTRINA zabaltzeko, eta –orain bai– ‘euskaldun guztiak’ DOTRINATZEKO zuen fede zahar ankilosatuan –adjektiboak nire iritzia dira noski, eta zuek eskubide guztia duzue beste batzuk jartzeko–. Baina emaguzue –eta bilatu ezazue– ‘zuen’ orrietan ere oreka ‘SISTEMAZ / SISTEMEZ’, gutxieneko, eztabaidatzeko, beste gabe sinistu barik, ea zientifismo zontzoenak aldarrikatu legez SISTEMEN segida itsu ezinbesteko batean ote gauden (igualitarismo mitikotik esklabismora, feudalismora eta kapitalismora…), eta zeinen halabeharreko segida behar duen izan ezinbestean ZERUAK, barkatu, SOZIALISMOAK –lapsusa…–, modu baketsuan ez bada, krudelean.\nUste dut bigarren bide honetan ari zaretela aspaldi BERRIA eta ARGIA, eta JAKIN ere…\nEta azken urteetako esperientziak pentsarazten dit ezker abertzaleak aspaldi diseinaturiko estrategia garbia dela hedabide horien guztien kontrola izatea –eta bide batez esanda, ez dakit zein desberdintasun dagokeen ‘kontrol’ hitzaren esanahiaren, eta ‘kontrol polizial’, ‘kontrol estalinista’ eta antzekoen artean, zuek badakikezue…, agian dirateke batzuk onak, besteak txarrak…, esango dostazue…–, lehenago EGIN / GARA / NAIZ guztiekin egin moduan, 11n, eta ez dakit ere, euskararen / euskaldunon beste ahalbide / erakunde guztietan ere saiatu / bideratu gisa, euskaltegien sisteman, soziolinguistikan, euskara elkarteetan, topatu eta topagabeetan, kontseiluetan, ikaskuntzetan, akademietan…\nNoski, ‘beste aldean’ ere badira erakunde publikoetatik bere kontrola izaten saiatu / saiatzen direnak, eta diru publikoa bideratzen dutenak / nahi luketenak batez ere bere kontrolpeko-edo erakundeetara… Baina besteen demokrazia eta ekitate faltak, eraman beharko gaitu salatzera ‘haien’ demokrazia eta ekitate falta… Ez ‘guk’ / ‘zuek’ beste hainbeste egitera zuen kontrolpekoetan. Ala?\nEz dakit ekarpen eraikitzailetzat jo zenezaketen nire hau, baina nire kutsu ideologiko propio guztien gain edo azpitik, badateke eskaera argia zuek ‘kontrolatzen’ duzuen hedabidean pluraltasun ideologikoa areago praktikatu dezazuen eta dotrinatzea dotrinetarako utzi dezazuen…\nUlertu dakidakeelakoan… eta eztabaidatxoa bizteko balio badu…\nP.S. Xabier Leteren kantaren letra irakurgarria / hausnargarria –ez dut uste argitaratua dagoenik bere poesia liburuetan, edo ez dut behintzat aurkitu– (sarean erraz aurkitzen da ahots eta guzti kantatua –1977ko Lore bat, zauri bat diskotik–, besteak beste: youtube.com/watch):\negina zuen mundua,\nmoldatu eta ondua.\natera zuen kontua,\nPerfekziozko obra haretan\nlaister sortu zen nahaspila,\nAdan maltzurra abiatzen da\nsagar errearen bila.\nLehendabiziko askatu zuen\nEba ikaraz zegoen baina\nSagarra kozkaz irentsi orduko\nhor entzuten da kondena:\n“hartu nahi hukek baratza hontako\nfruta gozo ta onena;\nhoa kanpora, lotsagabea,\neta paga zak ogena,\neskulanaren beharra zegok,\nematen diat ordena”.\nAdan badoa triste ta mutu\nBilbo aldera aillegatzen da\ngaueko trena hartuta.\nHaurrak negarrez ikusten ditu,\nAltos Hornos-en peoi sartzen da\nmingosten diozka gozuak,\neta gainera pagatu behar\npiso txar baten plazuak.\nKomodidade handirik ez du\neta bizkiak erditzen ditu\nbere emazte gaixuak.\n“Hori bakarra behar genian”\ndio amorru bizitan,\nbaina aguro agertzen zaio\nadiskide bat bisitan…\nhiru bat orduz mintzatzen dira\nleihoak erdi itxitan,\nkarneta ere eskeintzen dio\nHandik aurrera Adan jartzen da\nsu ta gar kausaren alde,\nfolleto batzuk eman diozkate\nhutsaren truke, debalde,\ngehiegi nekatu gabe,\ngizonak daraman zama.\nEz baldin badugu guztiz galdu nahi\n15 pentsamendu “JAKIN aldizkariari (eta besteri): Teologiaz eta ideologiaz”-ri buruz\nEuskaltzale 2019-11-23 14:15\nArrazoi osoa, Bittor. Hobeto ezin esan. JAKIN, ARGIA, BERRIA eta baita ETB ere euskaldunok “fede berrira” erakartzeko tresnak bihurtu dira. Garai batean marxismoa zen fede nagusia, orain zuk aipatzen dituzun beste gai horiek dira……eta euskal disidentzia gogor zigortzen da. Agian ZUZEU da hedabide bakarra non euskaldunok beste iritzi batzuk ere eman ditzakegun. Eta bertan agerian geratzen da euskaldunok ez garela bloke monolitiko bat, haiei gustatuko zitzaien bezala.\nXen Pelar 2019-11-23 18:17\nEskerrik asko Bittor hain argi eta ausart jokatzeagatik.\nUste baino zabalagoa den sektore baten kezka eta ezinegona agerian uzten jakin duzu.\nPatxi 2019-11-23 18:25\nTestu luze-nahasi samar honen zati guztiekin ez nago ados, esaterako, honekin:\n“Eta azken urteetako esperientziak pentsarazten dit ezker abertzaleak aspaldi diseinaturiko estrategia garbia dela hedabide horien guztien kontrola izatea –eta bide batez esanda, ez dakit zein desberdintasun dagokeen ‘kontrol’ hitzaren esanahiaren, eta ‘kontrol polizial’, ‘kontrol estalinista’ eta antzekoen artean, zuek badakikezue…, agian dirateke batzuk onak, besteak txarrak…, esango dostazue…–, lehenago EGIN / GARA / NAIZ guztiekin egin moduan, 11n, eta ez dakit ere, euskararen / euskaldunon beste ahalbide / erakunde guztietan ere saiatu / bideratu gisa, euskaltegien sisteman, soziolinguistikan, euskara elkarteetan, topatu eta topagabeetan, kontseiluetan, ikaskuntzetan, akademietan…”\ngehiegizkoa deritzot, baina, parte batzuekin bai, esaterako, hau dioenean:\n“Ari naiz ‘fedea’ zabaltzeaz, kasuan, SISTEMA ‘kapitalismozuriheteropatriarkal…-ak’ duela gaur eguneko arazo eta injustizia guztien kulpa. Eta honen aurka, –eta nire ustez– batere oinarri sendorik gabe dogmatikoki bultzatzeaz ‘fede ANTIkapitalista, ANTIpatriarkala, ANTIheterosexuala… Eta denoi ‘ukigarri’ sinestarazi nahian SISTEMA ‘sozialista’ askatzaile paradisikoaren utopia zerutiarraren helburua, eta ‘lurrean gauzagarria’ –zeina lortzeko, hori bai, lehenik guztiz suntsitu beharra dagoen eguneko egoera / sistema ‘kapitalismozuriheteropatriarkal…-a’ eta batez ere honen ‘onuradunak’ (‘buru onuradunak’ (?)).”\nIldo bertsutik, Jakin-era etorriz, azken ale bikoitz marduleko lehen artikuluan honako hau irakurtzen dudanean: “Maitasuna maitasuna baino askoz gehiago da. Maitasunak pertsonen sozializazioan eragiten du, eta, horrekin, baita generizazioan ere. Generoak sortzeko eskola bat da, diziplinamendu praktika bat. Maitasunaren gaineko lezioen bitartez gizon eta emakume egiten gara. Maitasunak elkarren artean desberdin eraikitzen gaitu eta desberdinkerian harremantzen irakasten digu…”, neure artean pentsatzen dut: norentzat ari da pulpitutik? Esaldi guztiak tesiak dira. Oso gogorra egiten zait holako testu bat irakurtzea.\nEdota: “Amatasunaren maitasuna: Maitasun erromantikoa maitasun eredu nagusia dela esan dugu. Baina horren parean jar daiteke amatasunaren mitoak duen indarra. Hori ere sakratua, aurrekoa baino sakratuagoa beharbada. Bene-benetako maitasuna (…) Inor gutxiri ardura zaio gizon batek seme-alabarik baduen. Emakumeari egiten zaion lehen galderetako bat da. Den eta gauzarik gaitzesgarriena ama txarra izatea da. Aita txarra aita klasiko normalizatu bat da gure artean”.\nEz da niretzat egiten idazkera mota hori: “borrokako” literatura, frogatu beharrik gabeko tesiez hornitua, eta adibide edo erakusgarri konkreturik batere gabekoa, irakurleak aukera izan dezan jakiteko idazleak nondik atera dituen tesiok, eta bere kabuz pentsatzeko eta juzgatzeko.\nOnartzen dut emakumeak urte askoan baztertuak egon direla plaza publikotik, eta denon ikuspegiak direla beharrezkoak baina horrek ez du justifikatzen dena hortik bakarrik ikusi beharra eta ikusarazi nahia.\nBeste adibide bat Berria-ko gaurko alean “Neska altuak” artikuluan:\n“Horixe da emakumeon patua: beti gara neurriz kanpokoak. Bizitza osoa igarotzen dugu arlo guztietan neurritsu izan nahian, existitzen ez den erdibide perfektu baten bila. Hanka luzeegiak dituzten andreen gorputzak badu transgresio puntu bat, berez. Akaso, horregatik ibiltzen dira emakume altu asko kalean zehar gorputza uzkurtuta, erdi makurtuta bezala. Eta makurtzearen makurtzeaz, bizkarra konkortzen zaie”.\nBien bitartean ondorio horretara iritsi baino lehen, neskak txikiegia izateagatik bazterturiko mutil baten anekdota kontatu digu.\nBiktimismoa, emakumeen “arazoak” beharrik gabe gizendu nahia, eta gizonenak ikusezin bilakatzeko edo alboratzeko. Gizon txikiek ez dute arazorik izaten?, eta gizon altuegiek?\neuskaldun bat 2019-11-24 10:12\nAzken urte hauetan zabaldu den diskurtso mota hau, hain denbora gutxian eta hain era bortitzean, ez da naturala, hau da, ez da gizartearen erraietatik ateratakoa. Beste zerbait da, eta gainera mundu mailakoa da. Susmagarria da oso. Ez da emakumeen eskubidetaz, esango nuke eskubide horiek gutxiesten dituela gainera. Haratago doa. Zurien aurka jotzen du etengabe. Europa suntsitu nahi duela iruditzen zait eta horregatik jotzen du hain sutsuki bere sinboloen aurka. Eta gurera etorriz, gurean olatu honetara gehitu direnak, orain dela urte gutxi non zeuden jakin nahi nuke. Izan ere komunikabideetan horrelako artikuluak idazten dituztenak euren buruarekin ere harritu beharko lukete hain denbora gutxian diskurtsoa nola aldatu zaien ikusita, ez? Edo besterik gabe “orain horrela idaztea tokatzen da” eta bagoaztek!? Eta beste gogoeta: euskaldunok (eta batez ere ezker abertzaleak) zeinen era suharrean heltzen dion unean uneko korronteari. Lehen komunismoari heltzen zion modua, ekologismoari heltzen dionean ere bazter guztiak irauli nahi izaten ditu (gainerakoak ekologiari begirunerik ez bagenio bezala eta ekologismoa beraiek deskubritu balute bezala), eta orain feminismoarekin… Gaiei neurririk ez die ha?tzen. Eta niri zalantzak sortzen zaizkit Euskal Herri independente batean pentsatzerakoan.\nRufo 2019-11-24 10:59\nAdos Bittor eta euskaldun batekin. Ni behintzat politikoki umezurtz sentitzen naiz alderdi politiko kontuan.\nBasozelaia 2019-11-24 13:41\nGaurko Berrian 9 orrialde (tartean Iritzi-artikulu bat) feminismoaz……Dena esanda dago.\neuskaldun bat 2019-11-24 14:15\nBaina nik gauzatxo bat ere gaineratu nahi diot Bittorri. Xabier Eizagirreri idatzi zion hau eta bestea esanez baina ni ziur nago Xabier horrek ez duela aukerarik: edo gauzak modu jakin batean egiten ditu edo kargutik kentzen dute. Goi-goitik datorren korronte hori eta Euskal Herrian bere adarra duena, hainbatetan SISTEMA izendatu duzuna, hain da boteretsua hedabide gehienak bere itzalpean dituela. Eta hor Xabier Eizagirre un don nadie da. SISTEMA hori da desenmaskaratu behar dena: ezkutuko helburuak, nortzuk diren etab. Inor ez dadila engaina, hau ez da emakumeen eskubideen aldeko gerra bat, hau askoz haratago doa eta nik behintzat globalizazio neoliberalarekin lotzen dut.\nArandi 2019-11-25 20:07\nFuntsezkoak diren bi gauz aipatzen dituzu:\nGutxi gara eta, gainera ezin dugu elkar ikusi.\nEzin al dira zubiak eraiki antagonismo (ezker-eskuin) hori gainditzeko? Ez al daukagu erreferenterik borroka antzu horretatik irteteko?\nKontuan izan behar dugu pertsona guztion baitan bi alderdiak ditugula (indibidualtasuna eta sozialtasuna) eta banaezinak direla. Baina zergatik izan behar dute antagonikoak?\nGure arbasoek nola egin zioten aurre arazo honi? Gure izaera komunitarioan bi balore horiek preziatuak izan dira, hau da, biak modu osagarrian uztartu dira.\nZergatik ez eutsi geure historian zehar eredu baliagarria izan den ezaugarri honi?\nIndibidualismoa eta sozialismoa ba dute berdintasun bat: aldebakartasuna.\nBaina liberalismoak nagusitasuna indibidualismoan jartzen duen bitartean sozialismoan kolektibismoa nagusitzen da.\nEz dut uste liberalismoa edota sozialismoa geure eredu komunitarioa baino zientifikoagoak direnik. Praktikan beintzat ez dute erakutsi horrela denik.\nJose Inazio Lopez de Luzuriaga 2019-11-25 20:58\nLehenengo eta behin eskerrak eman nahi dizkiot Bittor Hidalgori horrelako idatzi bikaina oparitzeagatik. Nik ez dut sinesten politika eta komunikazioan aldaketak edota proposamen informatiboak era masibo eta inuzentean sortzen direnik. Hego Euskal Herrian feminismoa eta immigrazioa, esate baterako, Frantziako medioetan lantzen ez diren intentsitatez lantzen dira, gurean obsesiboa izateraino. Beraz, nire iritzia da gai horiek eta beste batzuk, landu beharrekoak izan arren, beste gai batzuk estaltzeko edo beste gai batzuetatik arreta desbideratzeko erabiltzen ari direla. Edo, agian, hutsune ideologikoak estaltzeko amarru gisa. Dena den, aspaldiko artikulua da (espainieraz irakurri nuen) Noam Chomskyen “Como nos venden la moto” (Nola sartzen digute ziria” edo…) eta artikulua zaharra izan arren gaurkotasuna galdu ez duela uste dut; izan ere, bertan populazioaren manipulatze masiboaz ari da Chomsky eta erreferentea izaten jarraitzen du. Euskal Herrian, Espainian eta Katalunian gertatzen ari dena ulertzeko lagungarria dela uste dut. Hona hemen irakurtzeko lotura:\nBittor Hidalgo 2019-11-27 15:15\nKontua dun/k niri, neurez, ikaragarri interesatzen zaizkidala, oro har, hala Jakinen, zein aipatu beste guztietan ukitzen diren gaiak. Pena ematen didana da gai horiez guztiez jasan behar izana ikuspegi bakarreko predikazio doktrinarioa, ‘egia’ irakatsi beharrekoa, ‘egia’ bakarra eta argia balitz bezala (ez baita hala jainko ez garenon g(ix)ajoondako behintzat…, ala bai da?, eta dotrina berria ikasi beharrean gara denok?).\nBultzatu ditzagun, euskaraz ere, eztabaida, ikerketa, azterketa irekiak, ikuspuntu desberdinak modu inteligentean erakusten dituztenak, kontuen aurkiak…, eta ifrentzuak, zuriak eta beltzak, eta grisk, eta gorri, eta berdeak, eta are kolore guztiz definigarrietan kokatzen zail diren zertzelada magikoenak, kontraesanak…, horiek izan baitira beti aurrerabideak, eta erlijioak itsuzuloak…\nBaina inork izan nahi du erlijio itsuzale aldeko? Ez, ez? Goazeman/k!\nBittor Hidalgo 2019-11-27 21:07\nHasieran Xabier Eizagirreren mezua ere ematen nuen, baina gaur irakurri dut ZuZeutik mezua esanez ezabatu egin dutela Xabierren mezua, pribatua zelako(an). Bego!\nXerapio 2019-11-29 14:35\nEndrebesatuagoa delakoan nago, Bittor.\nEgiaren kontzeptua arrokeria handiegia denez bakoitzaren interpretzioak kutsatua dagoenelako, zuk ezingo duzu inoiz nik diodana ukatu frogen bidez. Beraz, nik azalduko ditzut nola diren gauzak. Oso koherentea eta justua da nik diodana, ez duzu ikusten? Ukatzen ausartuko zara? Denok horrela pentsatzen badugu gizarte hobeagoa izango dugu. Nahiz eta gezurrean oinarritua egon. Eta beste era batera pentsatzen baduzu… ez zara ba gizarte justu baten aurka egongo?? Ein???\nBa hori. Esango dizut maitasunak dependentziak sortzen dituela, gizarteak ezberdintasunak, merkatuak esklusioa (ohartu horietako ezer ez direla pertsonak, nahiz eta pertsonak diren zerbait egiteko gai direnak). Eta ez dizut galdetuko zuk ere horrela ikusten duzun. Baizik eta zer egin dezakegun injustizia hori aldatzeko. Zer? ez duzula horrela ikusten? Zuk nahi duzuna denak berdin jarraitzea da. Pribilegiatua eta erreakzionarioa.\nHorrela iristen gara justizia kolektibora. Adibidez, igeltsero lanetan esplotaturik eta bizitza arriskaturik lan egiten duen gizonak, pozik ezkondurik (maitasuna?) kolpe zorririk jotzen ez duen emakume aberatsaren ondoan pribilegiatua dela entzun behar duenean… Emaztearen eraso fisiko baten aurrean defendatzeagatik zuk zigor handiagoa jasotzen duzunean….\nPostmodernismoaren tranpa manipulatzailea\nMikel 2019-11-29 16:17\nArtikulu bikaina Bittor! Askotan pentsatu izan dudana, baina txukun idatzita jarri duzu.\nIdeiak, ideologiak, parez-pare jarri eta argudio/kontra-argudio-en bidez geure iritzi propioa osatzea ahalbidetuko diguten bitartekoak behar ditugu, eta ez, gure ordez, zer eta nola pentsatu behar dugun erabaki eta , kontsumitzaile ergeltzat joz, irakatsiko digutenak.\nBittor Hidalgo 2019-11-29 16:31\nBat nator bai zure ironia g(r)aziarekin. Hobe beti agnostizismo sano eta inteligente pixka bat, zeinahi dotrina itsu(/tzaile) baino.\nP.s. Nolanahi ez dut nik (ere) fribolizatu nahi emakumezkoen bizitzak aurretik eramaten dituen gizonezkoen bortizkeriarekin, zein den ia beti kasua. Ezta ere alderantzizkoarekin, noski, baina gaur egun ez dirudi heriotza proportzioa, bortxa fisikoaren erabileraren proportzioa batere konparagarria denik. Nahiz egia ere den gizakiok ondo gauza garela eta izan ohi garela biolentzia mota ugarienak ere erabiltzeko gure artean…, urrunekoekin eta hurbilekoekin ere…\nXerapio 2019-12-01 19:44\nNire iruzkinagatik badiozu, ez zen ironia ezta fribolizazioa ere. Noski emakume askok sufritzen dutela. Baina zuk sufritzen duzunean, okerrena zuri ari zaizu pasatzen, ez beste inorri. Ez du axola zu bezelako bakarra zu zeu izan eta beste sexuko mila. Zuk errekonozimendua behar duzu haiek bezala.\nEsan nahi nuen gauza bakarra zen logika tranpati horretan, biktima eta borreroa, pribilegiatua eta azpiratua izatea zure indibidualtasunari muzin egin eta kolektibo baten parte izateagatik baldintzatua dagoela. Zure egoera pertsonalean desabantailatua edo are biktima izanagatik ere zure hitzak ez lukeela baliorik izango. Ez dakit, imaginatu eskola jazarpena jasan duen mutiko baten autoestimu faltak, desekilibrioak.. eta nagusitan errealizatzeko izan ditzakeen arazoak. Pertsona horri pribilegiatu deitzea umiliazio bat da.\nBaina gaitik goaz.\nArtikukuaren hariari helduz, nire kritika da nik hauxe ezin eztabaidatu izatea. Eta zentzu horretan zurekin guztiz ados nago.\nPropaganda bihurtu diren hedabide hauek guztiek beren irakurleen inteligentzia isekatzen dute. Ez dira beren irakurleen pentsamendu kritikoaz fio. Nola pentsatu behar duten esaten diete. Txantaje emozional antzeko bat iruditzen zait


Batzordeak tailer bat egiten du lineako plataformekin lineako erosketa zuzen eta gardenen inguruan - EU Reporter\nUrtarrilaren 12an Didier Reynders Justizia komisarioak tailer bat antolatu zuen lineako plataforma garrantzitsuekin (Airbnb, Allegro, AliExpress / Alibaba, Amazon, Bol, Booking, Cdiscount, eBay, Emag, ETSY, Expedia, Facebook, Google, TripAdvisor, TripAdvisor, Wish, Yelp, eta Zalando) lineako erosketetarako praktika onak sustatzeko. Eztabaidak erabiltzaileen iritzi faltsuak ekiditean, bilaketaren emaitzen sailkapen gardena eta plataformetan hirugarrenen hornitzaileei buruz informatzea izango dira. Bilera Batzordeak EBn kontsumitzaileen babesa linean bezain indartsua izan dadin egiten ari den Batzordearen etengabeko ahaleginen barruan kokatu da, duela gutxi onartutako xedea. Kontsumitzaileen Agenda Berria. Lan honen zati bat EBko kontsumitzaileak babesteko arauak praktikan jartzeko plataforma nagusiekin lankidetzan aritzea da Adibidez horietatik COVID-19ri lotutako milioika legez kanpoko lineako zerrendak kentzea da Batzordearen eta plataformen arteko harreman zabala izan ondoren.\nHau bezalako tailerrek Batzordearen lanetan ere elikatuko dira EBko legedia aplikatzeari buruzko egungo orientabideak eguneratzeko - Bidegabeko Merkataritza Praktika Zuzentaraua eta Kontsumo Eskubideen Zuzentaraua. Aldi berean, Batzordeak legeria osagarria edo bestelako ekintzak behar diren ala ez aztertuko du kontsumitzaileei zuzentasuna bermatzeko - lineaz kanpo eta baita linean ere.\nGai erlazionatuak:eulinean erosketa


2019ko BACen une batzuk (argazki Maru Maiztegui)\nBuenos Aires, Argentina. ‘Buenos Aires Celebra al País Vasco-Buenos Airesek Euskal Herria ospagai’ jaialdia hobea da urtetik urtera eta ez da zenbaki kontua bakarrik. Argentinako euskal etxeek inoiz baino engaiamendu handiagoa erakutsi dute aurten taula gainean, standetan eta kalean. Eta euskal etxeei buruz ari garenean, 'hurbilekoei' buruz ari gara, jaian parte hartzeko 200 edo 300 kilometro egiten dituztenei buruz, baina baita ere 1.000 kilometrotik gora egiten dituztenez ere, Patagoniakoak kasu. Aurten, lehenengoz, Patagoniako ia euskal etxe guztiak bildu dira BACera.\nBuenos Airesko Laurak Bat Euskal Etxeko lehendakari Arantxa Anituak antolatzaile gisa dioskunez, goraipatu beharrekoa da euskal kolektibitatearen batasuna eta indarra ekitaldi honen inguruan: “Gero eta gehiago gara jai honen atzean biltzen garenak; euskal gizataldearen irudi onena ari gara erakusten, 'Euskadi-herrialde' marka, talde sendo eta oso aktibo baten irudia (azken astean eta igandean bertan 40 komunikabidetik gora eman dute euskal ekitaldi honen berri)”.\nEuskal erakundeen aldetik bertaratu dira, Eusko Jaurlaritzaren izenean, Argentina-Mercosurrerako ordezkari Sara Pagola eta Kanpoan den Euskal Komunitatearentzako zuzendari Gorka Alvarez Aranburu. Nafarroako Gobernuaren izenean Miriam Veguillas, eta Uruguaiko euskal gizataldeak ere izan du bere ordezkaritza, FIVUko lehendakari Juan Pedro Arin buru.\nArgentinar erakundeen aldetik, bertaratu dira, besteak beste, Eduardo Casal Nazioko prokuradore orokorra; Matias Lopez Hiritar Garapenerako idazkaria; Adrian Varela Gizataldeen zuzendari orokorra; Giza Eskubide eta Kultur Aniztasun azpi-idazkaritzako kabineteko buru Mercedes Barbara; eta Argentinako Gizataldeen Federazioko presidente Juan Sarrafian..\nBACen argazki galeria osoa, bihar EuskalKultura.com-en.


Free chat Tucuruí. Ausazko arrotz doan txateatu berehala Tucuruí tik.\nFree chat Tucuruí\nOngi etorri Chatroulette TucuruíEdozein lekutan, munduko pertsona aleatory bat konektatzeko. Chatroulette Tucuruí dezakezu honako aukeren artean aukeratu:- Guztiak pertsona mota Tucuruí doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nTucuruí hirien zerrenda:


Osasunak ez du ametsetik esnatu nahi – Taxoareko Hitza\nOsasunak ez du ametsetik esnatu nahi\n25 Iraila, 2015 Taxoareko Hitza\nOsasuna-Cordoba| Klubaren historiako denboraldi hasiera onenetariko bat egiten ari direla, gorritxoek puntuak hirunaka batzen jarraitu nahi dute. Ez da lan erraza izango, larunbat arratsaldean Cordoba talde indartsua izanen baitute aurrez aurre. Andaluziarren aurkakoa Martinen mutilek Sadarren jarraian jokatuko dituzten bi partidetan lehenengoa izango da.\nDenboraldiaren hasiera amets gozo bilakatu da gorritxoentzat. Iragan urteko ametsgaiztoak alde batera utzita, lehen bost jardunaldien ostean Martinen jokalariak Adelante Ligako lehen postuan dira, lau partida irabazi eta bakarra galduta. Lesioak, fitxa profesionalen kopuru urria (gorriek gehienez 18 fitxa profesional izan ditzakete), zelaiaz-kanpoko polemikak… Beste garai batzuetan nafarrentzat oztopo gaindiezinak izango liratekenak, aurten -orain arte, bederen- berdegunean eraginik ez duten arazoak dira; taldearen errendimenduari begiratzea besterik ez dago. Gorriak futbol sendo eta eraginkor bat ari dira erakusten, erakustaldi handirik eman gabe, baina Zilarrezko Mailan neurketak irabazteko erakutsi behar dena erakutsiz. Lidertza, beraz, ez da Sadar aldera kasualitatez iritsi; ondo egindako lanaren fruitua da.\nEdonola ere, futbolean zailena ez da iristea, mantentzea baizik. Orain arteko emaitzek ilusioa piztea normala da, baina perspektiba ezin daiteke galdu: denboraldia amaitzeko oraindik 37 jardunaldi luze falta dira. Hainbeste aldaketa jasaten dituen Adelante Ligan, denbora guzti horretan Osasuna lidertzan manten daitekela uste izatea utopiko samarra da (lehengo urtean Las Palmasi gertaturikoa da horren adibiderik onena, nahiz eta azkenean Lehen Mailara igotzea lortu zuen). Hortaz, gorritxoek egin dezaketen gauzarik onena Cholo Simeoneren esaldi famatua aplikatzea da: “partiduz partidu”. Momentu ezinhobe batean daude, beraz, uneaz gozatzeko eta lidertzaren ametsa ahalik eta gehien luzatzen saiatzeko momentua da. Presiorik gabe, denboraldi amaieran gerta daitekenaz gehiegi arduratu gabe. Indar guztiak jokatu beharreko hurrengo partidan zentratuz.\nEgoera horretan, larunbatean gorritxoek Cordoba talde andaluziarra izanen dute aurrez aurre. Berau lehen mailara igotzeko faborito kartela duen taldeetariko bat da, beraz, nafarrak tentu handiz ibili beharko dira. Hiru puntuak lortzeko, funtsezkoa izango da orain arte defentsan erakutsitako maila mantentzea. Ponferradina eta Lugorekin batera, Osasuna da orain arte gol gutxien jaso dituen taldea, beraz garbi dago defentsako lerroan lana oso ongi ari direla egiten. Horrela, bada, maila horri eustea da erronka. Hala egin ezkero, hiru puntuak lortzeko aukera dezente izango dituzte. Beti ere, noski, erasoan eraginkortasuna erakusteko gai badira. Orain arte primeran moldatu dira ate aurrean, beraz, baikorrak izateko arrazoiak badaude. Gainera, kontuan hartu behar da talde honetako aurrelari nagusi den Nino berriz ere golarekin adiskidetu dela. Hortaz, motzean, Osasunaren argudio nagusiak hiru izan beharko lirateke: defentsako sendotasuna, erasoko jokalarien eraginkortasuna, eta, nola ez, taldearen ikurra den intentsitatea.\nDeialdiari dagokionez, gaur goizeko entrenamenduan Martin Monrealek jokalari guztiak deitu ditu; behin betiko zerrenda, 18 jokalariz osatua, bihar eginen du. Azken zerrenda horretan ez dira min hartutako Loties, Martins eta Alex Sanchez izango; bai, aitzitik, aste honetan osatu diren David Garcia eta Pucko. Haztegikoari dagokionez, azken entrenamentuetan sasoiko agertu da, beraz, badirudi larunbatean hasierako hamaikakoan izango dela. Esloveniarra, bere aldetik, oraindik ez dago sasoi betean, baina Martinek adierazi duenez, bigarren zatian agian minutu batzuk izanen ditu. Azken jardunaldian deialditik kanpo gelditu ostean aste honetakoan sartuko den beste bat Milic izanen da. Montenegrinokoak zituen arazo burokratikoei konponbidea aurkitu die, beraz, Cordobaren aurka jokatzeko eskuragarri izanen da.\nCordoba, bolada onean\nGorritxoen larunbateko aurkariari dagokionez, Cordoba igoera lortzeko faborito nagusienetako bat dela azpimarratu behar da. Iragan denboraldian Lehen Mailan kategoriako talderik kaxkarrena izan ostean, Jose Luis Oltrak zuzenduriko taldeak igoera du helburu bakartzat. Taldeak udan eraldaketa sakona pairatu zuen (alta eta baja ugari izan zituen), eta horren ondorioz, lehen jardunaldietan martxa hartzea kosta egin zaio. Haatik, azken bi jardunaldietan bina garaipen lortu ditu, dizdira handiegirik gabe, baina solbentzia handia erakutsiz. Gauzak horrela, une honetan zortzigarren dira sailkapenean, gorritxoengandik hiru puntu eskasera.\nHorrela, bada, larunbatekoa partida oso lehiatua izanen da. Bi taldeak hiru puntuen bila joango dira, beraz, gol aukerak bi ateetan ikusiko dira. Egoera horretan, gorritxoentzako hil ala bizikoa izanen da defentsan kontzentrazioa uneoro mantentzea, Cordobak aurrean duen kalitateak edozein momentutan egin ahal baitizu min. Bestalde, intentsitatea eta oldarkortasuna ere erakutsi beharreko ezaugarriak izango dira nafarrentzat, norgehiagoka irabazi nahi badute bederen. Andaluziarren aurka garaipena lortzeak lidertza beste astebetez mantentzea suposatuko luke, beraz, gorritxoei ez zaie motibazioa eta intentsitatea faltako. Ez baitute ametsetik esnatu nahi.\nLaburpen hitzak 2015/16,Adelante Liga,Ametsa,Cordoba,Liderrak,Osasuna,Sadar\nPrevious postIkusmiran| 5. jardunaldia\nNext postOsasuna-Cordoba| Deialdiak eta balizko hamaikakoak


Denboraren azelerazioak eta espazioaren globalizazioak murriztu egin dute mundu, gizarte eta hiri kontzeptuen arteko aldea eta, aldi berean, zabaldu egin dute beste termino batzuen esanahia: lurraldea, ingurumena, sozio-demografia, hezkuntza, politika, ekonomia, osasuna, aisia edo identitateak.\nHiri glokalak dira, presentzia aktiboa dute mundu global eta azeleratuan, baldintza egokiak sortzen jakin dute beren identitatearen alderik interesgarri eta erakargarrienari, ingurunearekin erlazionatzeko duten modu bereziari alegia, iraunarazteko eta balioa emateko. Baina, aldi berean, gai izan dira bereizgarri hori munduari eskaintzeko, unibertsaltasunaren eraketarako ekarpen duin moduan. Baita emaitza bikaina lortu ere: euren izaeraren iraupena bermatzea mundu globalean. Izan ere,nahiz eta planetan espazio jarraitu eta denbora azeleratu bakar batekoak garen, hiriek tarte bat egin diete espazio etenei eta denbora motelei.\nHiria mundu azeleratu eta globalizatuan\nSusmoa dugu gure hiriek begirada holistikoa behar dutela, aurrean ditugun erronkei erantzun eraginkorrak aurkituko badizkiegu. Jabetuta gaude hontz baten buruak bezala biratuta ere —270º— ez genukeela nahikoa izango bazter bakoitzean, hirigune eta aldiri guztietan zer gertatzen den jakiteko. 360º-ko begirada beharko genuke gaur egungo konplexutasunean errealitate osoari behatzeko. Esku artean dugun eginkizunaren azken helburua da hiriak leku hobeak bihurtzea, zorion, ongiegote eta ongizate sortzaile izatea bertako biztanleentzat eta bisitarientzat, betiere kasu bakoitza kontuan izanik eta egoera bakoitzera moldatuta.\nTamaina horretako begirada diziplina eta sektore isolatuen moldeak apurtzeko gonbidapena da, gonbidapen lasaia baina tinkoa, era horretako molde estuak labur eta miope gelditzen baitira halako tamainako erronka baten aurrean. Hiriari diziplinen arteko eta diziplinetan zeharreko begirada botaz gero, osotasunean ikusten da: lurraldea, ingurumena, biztanleria, ekonomia, hezkuntza, politika, kultura, osasuna… Halako begirada beste alderaino iristen da eta hiriari glokal bihurtzen laguntzen dio, hau da oso hemengoa izaten oso hangoa izateari utzi gabe. Baina, aldi berean, sakondu ere egiten du, trinkotasunak, sormenak, lehiakortasunak eta kohesioak dakarten konplexutasunaren bidez.\nHiriaren trinkotasunari begiratzen diogunean, hiriguneen eta aldirien, hots, espazioen integrazio mailan jartzen dugu arreta, baina baita bertan bizi diren pertsonen eta taldeen integrazioan ere.Hirien diseinuaren kalitatea eta berotasuna berreskuratzen ditugu. Ebaluatzen dugu zein diren, neurri handiagoan edo txikiagoan, hainbat arlo lotzeko modu harmoniko, orekatu, iraunkor eta adimentsuak: lurraldearen plangintza, antolamendua, biziberritzea; espazio irekiak, eraikinak eta etxebizitzak; energia sare eta sistemak; garraioa eta mugikortasuna; komunikabideak, sareak eta konektatzeko aukerak.\nHirian sormena ageri denean, gure begirada irakas-ikas ereduetara eta berrikuntza eta ekintzailetza sustatzeko mekanismoetara eramaten dugu. Beharra sentitzen dugu hainbat arlo noraino garatu diren jakiteko: diseinua, aisia, arte eszenikoak, musika, kirol ikuskizunak, ikusizko arteak, arkitektura, komunikabideak, publizitatea eta marketina, edizioa eta baliabide inprimatuak, baliabide eta eduki digitalak, kirol praktika, hizkuntzaren industriak, moda, gastronomia, bideo-jokoak, turismoa edo kultur ondarea. Trans begirada hartu eta mestizaje disruptiboa eragiteko bulkada sentitzen dugu.\nHiriko lehiakortasuna aztertzen dugunean, gure aurpegierak komunitateak hobetzeko duen gogoa saritzen du, izan ere erakargarritasuna eta magnetismoa bultzatzen ditu. Begirada horrek kontzeptu hauekin egiten du bat: dibertsifikazioa, espezializazioa eta bikaintasuna; industrializazioa, zerbitzu aurreratuak, industria sortzaile eta ukiezinak; produktibitatea eta berrikuntza; kalitatezko lanpostuak sortzea; elkarlaneko ekonomia; nazioartekotzea, hirien diplomazia; city-brandinga eta posizionatze globala; finantzaketa eta fiskalitatea. Gure trans begiradak erronka pertsonalak eta kolektiboak nabarmentzen ditu, baita halakoak gainditzeko behar den elkarlana ere.\nEz dago arimarik gabeko hiririk eta arimak ezin lezake iraun urraturik badago. Kohesioak hainbat kantoi eta bazter ditu aukeran hiria sortzeko: kultur identitate, erlijio eta balio desberdinen arteko elkarrizketa; genero berdintasuna; hiria atsegina izatea haurrentzat, gazteentzat eta adinekoentzat; irisgarritasun unibertsala; gizarte inklusioa; txirotasunen aurkako borroka; edo enplegagarritasuna. Trans begirada ez da konformatzen hiri kohesionatua lortzearekin, kohesio egile bihurtu nahi du, zuzentasuna eta justizia sustatzen aktiboa izan dadila.\nHiriari buruzko sektoreen arteko eta sektoreetan zeharreko ikuspegiak eragina du erakunde publiko, enpresa, gizarte erakunde eta herritarren arteko harremanetan, eta erraz identifikatzen ditu haien artean partekatzen dituzten informazio, komunikazio, sorkuntza eta esperientzien joan etorriak. Halako begirada beste alderaino iristen denez, elkarlaneko lidergoak sustatzen ditu, sektore bakoitzeko interes bereziak kontuan izanik, guztien onura lortu nahi dutenak (zoriona —ongiegotea eta ongizatea— ahalik eta pertsona eta hiritar gehienentzat). Horretarako, gobernantza demokratiko indartuan sakontzen du, gardentasuna, konfiantza, erantzunkidetasuna eta konplizitatea landuz. Las ciudades con presente y con futuro son polos de concentración de talento, conocimiento, desarrollo e innovación. Potencian palancas de transformación tales como la compacidad, creatividad, competitividad y cohesión. Pero, fundamentalmente, desde una mirada 360º, desarrollan estilos de liderazgo colaborativo que implican a instituciones, empresas, entidades sociales y ciudadanía. Y configuran modelos de gobernanza democráticos que profundizan en una experiencia compartida y cómplice.\nGure hiri eta udalerriek beste agintaldi bat hasiko dute. Agintaldi berri horretan, gobernatzen duten pertsonak irrikan egongo dira herritarren eskaerei erantzuteko, haien beharrak asetzeko eskura dituzten baliabideekin, eta erakargarriak eta atseginak izateko bisitarientzat. Baina, kontua da nondik hasi, non jarri indarra, eta zer muga ditugun baliabideetan.\nEzagutu ezazu perstonen beharretaz, motibazioetaz eta balioetaz arduratzen den gure hiriaren ikuspegi integrala. [+] Gehiago Ikusi\nJakin ezazu gure hirien gobernantza demokratikoan nola sakondu. [+] Gehiago ikusi


Bortxaren aurka, zerbitzu publikoak aldarrikatuko dituzte feministek Bilbon | Gizartea | Berria\nBortxaren aurka, zerbitzu publikoak aldarrikatuko dituzte feministek Bilbon\nSalatu dute pandemiaren ondorioz hartutako neurriek emakumeen aurkako indarkeria areagotu dutela, eta mobilizazioak iragarri dituzte\nBilbo Feminista Saretzen-ek atzo goizean egin zuen agerraldia, Bilbon. MARISOL RAMIREZ / FOKU Tamaina handiagoan ikusi\nDatorren asteazkenean izango da Indarkeria Matxistaren Kontrako Nazioarteko Eguna, eta horri begira jarri da mugimendu feminista. Bilbon, agerraldia egin zuen atzo Bilbo Feminista Saretzen plataformak, eta azaroaren 25eko mobilizazioetan parte hartzeko deia egin zuen. Indarkeria matxistaren aurrean, zerbitzu publikoak defendatu lelopean egingo dute protesta Bizkaiko hiriburuan: giza kateak osatuko dituzte, hain zuzen, Bilboko itsasadarraren bi aldeetan.\nKonfinamenduarekin, indarkeria matxistak ugaritu egin direla salatu dute, eta, horrez gain, adierazi dute erakundeek hartu dituzten neurriek azkartu eta sakondu egin dituztela emakumeen aurkako indarkeria mota asko sortzen dituzten prozesuak; neurri horiek emakumeak «are ahulago, pobreago eta prekarioago» egin dituztela nabarmendu du plataformak. Hala ere, ohartarazi dute horri aurka egingo diotela: «Ez dugu onartuko COVID-19ak aspaldiko pandemia zaharrak ezkuta ditzan».\nZerbitzu publikoak «guztion bizitza duin eta askea bermatzeko giltza» direla aldarrikatzeaz batera, azaroaren 25eko mobilizazioetan parte hartzeko deia egin dute. Bilbon, itsasadarraren bi aldeak «okupatzeko» deia egin dute egun horretarako, segurtasun distantziak mantenduz, 19:30tik aurrera. Auzoetatik zutabeak antolatuko dituzte, protestaren gunean bat egingo dutenak, eta 20:00etan ekitaldi bat egingo dute. Era berean, datorren astean, leihoetan zein balkoietan objektu moreak eskegitzeko deia egin dute, indarkeria matxistaren aurka.


Zure Ecommerce-a Hazteko 9 Aholku » Arteman Komunikazioaren Artisauak\nElogiak garatutako IAB Spain-en urteroko azken ikerketaren arabera, Espainiako 27,5 milioi internauten 19,4 milioik aitortu dute erosketak online egiten dituztela; hau da, %71k. Gorantz doazen datu horiek hala badira ere, ecommerce askok ez dituzte beraien eta merkatuaren aurreikuspenak betetzen. Jarraian e-commerce-ko emaitzak hobetzeko 10 aholku azalduko ditugu:\n1. Zure ecommercearen usabilitatea eta diseinua neurtu\nAztertu informazioren egitura koherentea den eta edozein edukitara heltzea erraza den, gutxitu erosketarako egin beharreko pausoak, eta zure produktuak bidalketa kostuak baditu jakinarazi lehenbailehen. Diseinua erraza eta intuitiboa izan dadila, banatu elementuak gune koherente eta aurreikusitakoetan; eta produktuaren irudi onak erabili, stock ereduak saihestuz eta aukera izanez gero pertsonak azalduz; horrek lagunduko du zure produktuaren edo zerbitzuaren irudi gertukoagoa eta argiagoa ematen. Testua ere ezinbestekoa da, baina izan behar du laburra eta zuzena, edukia berehala ulertzeko modukoa.\n2. Karga abiadura handitu eta sakelekoari lehentasuna eman\nGaur egun oraindik online erosketak egiteko dispositibo erabiliena ordenagailua bada ere (%87an), 2018an erosketa horiek egiteko sakelekoaren erabilera %47 hazi da, eta joera hori handitzen joango da. Tendentzia horri jarraitzeko, oso gomendagarria da ahalik eta optimizatuen dauden irudiak erabiltzea datuen kontsumoa txikiagoa izan dadin. Gainera, webguneak erabat responsive izan behar du eta sakeleko dispositiboetarako optimizatuta behar du egon.\n3. Marketing inbound-a erabili\nBloga sortu dezakezu eta baliabide hori erabili zure produktuez hitz egiteko, horien balioak nabarmentzeko artikuluak idatzi, eta beraiek erabiltzeko aholkuak eman. Erabili kanal hori zure bezeroen galdera edo zalantzak argitzeko; horrek konfiantza sortuko du eroslearengan.\n3 leads mota dituzu; erabili itzazu:\nDagoeneko erosi duen bezeroa.\nErosketa-karroa utzi duen internauta.\nErosi ez arren, e-posta helbidea utzi duten erabiltzaileak.\n4. Online chat-a eta harremanetarako telefono (finkoa) gehitu\nDenbora errealean produktuen gaineko informazioa emango dizun pertsona batekin hitz egiteak erosleak izan daitezkeenen zalantza asko argituko ditu. Izan ere, gero eta denbora gutxiago daukagu eta ez dira e-postaren erantzunaren zain egon beharko. Harremanetarako telefonoa jartzea derrigorrezkoa izan beharko litzateke, eta finkoa bada sakelekoa baino hobeto; azken horrek ez du seriotasun bera ematen.\nMahagaineko bisitak, sakelekoak eta tabletekoak.\nBilatzaile eta sare sozialetan egindako kanpainen ROIa.\nArreta jarri behar dugu gure erabiltzaile objetiboaren aukeraketetan eta erosketa esperientzia hobetzeko edozein aholkuri irekita behar dugu egon. Aholku horiek lagunduko digute puntu horietako batzuk hobetzen.\n5. Presentzia sare sozialetan\nGarrantzitsua da bezero potentziala egoten den sare sozialak aukeratzea; eta kontua ez da ‘egotearren egotea’, ezinbestekoa da egiten diren argitalpenekin balioa ematea eta erabiltzailearen interesekoak izatea. Sare sozialek laguntzen dute ikusgarritasuna lortzen eta publiko objektiboarekin harreman zuzenagoa izateko bide bat da. Are gehiago, kanal horiek funtzionatzen badute gomendagarria da segmentatutako eta publiko zehatzei zuzendutako publizitate kanpainak egitea, izen handiagoa hartzeko.\nBiak dira garrantzitsuak web estrategia on bateaz ari bagara. SEOk modu organikoan bisitak ekarriko dizkigu Google edo Bing moduko bilatzaileetatik gure produktu edo zerbitzuei buruzko esamolde edo esaldi gakoak erabilita. SEMek gauza bera egingo du, baina modu zuzenagoan Google Adwords zein Bing Ads-en babestutako guneak erabilita. SEM kanpainak egiterakoan garrantzitsua da landing page on bat izatea bisita horiei modu egokian harrera egiteko, internauta bilatzen ari den produktuari buruzko zehaztasuneko informazioa emanez; horren bila zebilelako heldu da horra arte.\n7. Ordainketa modu azkar eta seguruak\nEman aukera ordainketak kreditu txartelarekin edo Paypal zein Stripe plataformen bidez egiteko; beti da lagungarria salmentak egiterakoan. Eta zerbitzu batzuetan aztertu daiteke errenboltso bidez egitea bezeroak hori positibotzat hartzen badu.\n8. Konfiantza transmititzen duen informazioa elkarbanatu\nSalmenta seguruaren agiriak erakutsi, sariak, denbora epe laburreko itzulketak, doaneko bidalketa gastuak… Horrek guztiak areagotuko du ecommerce-aren konfiantza eta profesionaltasuna. Beste puntu garrantzitsu bat da helbide fisikoa eta harremanetarako modu argia gehitzea; askotan erosketak halako ñabarduren arabera erabakitzen dira.\n9. Aztertzea ez da gomendioa, egin beharrekoa da\nDitugun datu guztiak aztertzea ezinbestekoa da:\nGure ecommerce-ko orrialdetan bataz besteko denbora.\nEskariaren bataz besteko balioa.\nTrafikoa nondik datorren.\nMahaiganeko bisitak, sakelekoak eta tabletekoak.\nBilatzaileetan zein sare sozialetan egindako kanpainen ROIak.\nArretaz begiratu behar dugu zer nahiago duen gure erabiltzaile objetiboak eta zabalik egon behar dugu erosketa esperientzia hobetuko duen edozein aholkuri; horiei esker asko hobetu dezakegu arlo askotan.\n5th martxoa 2019\nIturria: Arteman, Arteman taldea, Online Marketing, Web\nTagged: denda, internet, Marketing, Online, SEO, Web


By Naizen 11 February, 2021 No Comments\nGure elkarteko haur batek, M. S. inizialak dituenak, eraso fisiko bat jasan zuen otsailaren 7an, igandea, Iruñerriko parke batean zegoenean bere lagunekin. Lau adingabek lurrera bota zuten eta ostikadak eman zizkioten, bere izaeragatik iraintzen zuten bitartean, lekuko batek erasoa geldiarazi zuen arte. Familiak, lesioen parte bat eskatzeko ospitalera joan ostean, salaketa bat jarri zuen Foruzaingoaren aurrean, lesio-delituagatik eta gorroto-delituagatik.\nErasoaren ondorioz, haurrak kalera irteteko eta erasotzaileekin topo egiteko beldurra du. Elkartetik, edozein pertsonari egindako eraso oro gaitzesten dugu, baina jakin badakigu gure seme-alabek herritarrek oro har baino sarriago jasaten dituztela bidegabekeria horiek, eurak direnak izateagatik.\nFamiliak, elkartearen babesarekin, horren berri eman nahi izan du, pertsona transexualen aurkako gorroto-mezuek benetan eragiten dituzten ondorioak agerian uzteko. Gure seme-alabak ukatzen dituzten argumentario horiek hegoak eta legitimazioa ematen diete pertsona transexualak zuzenbide subjektuak ez direla uste dutenei.\nAdingabearen intimitatea babesteko, ez dugu datu zehatzagorik emango.\nPrevious Post2022ko Naizen sariak\nNext Post‘Naizen – Yo sé quién soy' abestiaren eta bideokliparen aurkezpena


Iñigo atezainak partidua amaitu duen penaltia geratu izanari esker, garaipena Ford Mugarrirentzat - Debagoiena - Goiena.eus\nIñigo atezainak partidua amaitu duen penaltia geratu izanari esker, garaipena Ford Mugarrirentzat\nTxomin Madina Milikua 2017-01-14 22:00\nPatxi Gartziaren mutilek 26-25 irabazi dute Pulpo taldearen kontra. Etxekoek hiru goleko aldeko aldearekin amaitu dute lehenengo zatia, baina aurkariak gogotsu irten dira bigarren zatian, eta azken segundoetan erabaki da lehia.\nPartiduaren lehenengo zatiaren amaieran zirudiena baino gehiago kostatu zaio Ford Mugarriri gaur Iturripen Zumaiako Pulpo taldeari irabaztea. Etxekoena izan da lehenengo gola, eta aurreneko minutuetan lehia parekatu samarra izan den arren, apurka-apurka aurrea hartu dute Patxi Gartziaren mutilek, eta markagailuan 15-12 joan dira bi taldeak atsedenaldira.\nAzken segundora arte borrokan\nBigarren zatian, baina, maldan gora jarri zaizkie gauzak etxekoei. Bosgarren minutuan hamaseina berdindu dute zumaiarrek, eta hortik aurrera, markagailuan oso pareko joan arren, berdinketa hautsi izan duen gola Pulporena izan da ia beti. Neurketa bukatzeko segundo gutxiren faltan etorri da etxekoak 26-25 aurretik jarri dituen gola. Eta garaipena poltsikoan zeukatela zirudienean, ezustekoa: Ford Mugarriko Kepa Gruzetak egindako falta bat, kiroltasunik gabeko jarreratzat hartu eta txartel gorriarekin eta penaltiarekin zigortu du epaileak. Iñigo atezaina baina, trebe ibili da, eta penaltia geratzea lortu du zaleen eta taldekideen zoramenerako.\nGizonezkoen Euskadiko Txapelketako bigarren itzulia, beraz, garaipenaren bi puntuak poltsikoratuta hasi dute arrasatearreak, eta sailkapenean laugarren postuari eutsi diote. Hurrengo jardunaldian sailkapenean lider den Basauriren kontra jokatuko dute.\nIzarraitz-Muñoz Aloña Mendik irabazi\nFord Mugarriren kategoria berean, Izarraitz-Muñoz Aloña Mendikoek ere bide onetik hasi dute bigarren itzulia, gaur arratsaldean 31-21 irabazi dute-eta etxean Tolosaren kontra jokatutako partidua. Bi puntuak eskuratuta, sailkapenean bigarren jarraitzen dute.\nSoraluce BKEk ere garaipena\nGizonezkoen Gipuzkoako Txapelketan, bestalde, Soraluce BKEk 21-22 hartu du mendean Ormaiztegi.\nUrtea porrotarekin hasi du Aloña Mendiko eskubaloi taldeak\nMireia Bikuña 2017 urt 15 Oñati\nKukullagaren kontra 20-29 galdu dute Zubikoan jokatutako partidua. Antzerako taldeak izan arren, bizkaitarrek hobeto kudeatu dute intentsitatea par...


Gaur arratsaldean aurkeztuko dute Kalifornian 'Azkenean!', Amerikanuak talde euskal-amerikarraren lehenengo diskoa\nEzkerreko irudian, Jean Flesher eta Michelle Iturriria grabaketa estudioan; eskuinekoan, diskoaren azala talde osoarekin\nHemen da Azkenean! Uda hasieran hasi ziren iragartzen, uda bukatu aurretik aterako zela esanez, eta hitzari eutsi diote. Gaur egingo da Bakersfield-en 'Amerikanuak' taldearen aurreneko diskoaren plazaratze jaia. Dantzatzeko musika da, AEB Mendebaldeko euskal berbena eta erromerietako musika tradizionala. Musikariak AEBetan jaiotakoak dira, euskaldunen ondorengo, Jean Flesher utah-tarra buru. Etekinak NABOko "Aita Tillous Funtsa"rentzat izango dira, euskal-amerikar gazte ekintzetan erabiltzeko. Ongi etorri, Azkenean, eta Zorionak!\nBakersfield, Kalifornia, AEB. "Azkenean!", honelaxe du izena 'Amerikanuak' taldearen aurreneko disko honek. Ez dira talde berria. Izan ere askok hobeto ezagutuko dute Jean Flesher-en taldea bezala, eta badira 35 bat urte Jean ari dela tankera batez edo bestez Estatu Batu Mendebalde osoko euskal jai eta pikniketan musikari. Berak akordeona jotzen du, eta beti inguratu izan da beste zenbait instrumentu eta kantariez, Utah, Wyoming, Nevada eta Kalifornia bezalako estatuetako euskal komunitateetako besta eta erromeriak alaitu eta edertzen. Izan ere, gaztea bada ere, lan horrengatik eta euskal kulturari eskainitako dedikazio eta ahalegin etengabe eta nekaezinagatik NABOk eman berria dio uztailean Wyoming-eko Buffaloko 2017ko Biltzar Nagusian Bizi Emankorra (sic) saria.\nGaur arratsaldean aurkeztuko da ofizialki diskoa eta salgai dago dagoeneko interneten, oraingoz Estatu Batuetarako, baina Europara ere nahi da helarazi. Gaur Bakersfieldeko Noriega Hotelean arratsaldeko seietatik aurrera egingo den aurkezpen festan, aleak salduko dira. Garrantzitsuena, baina, lagunarteko festa eta elkarretaratzea izango da. Musika eta dantza izango du protagonista, modu tradizionalean, Euskal Herriko garai bateko erromeria eta berbenetan bezala, tartekatuz jota/fandango eta arin-arinak, baltsekin, jauziekin, pasodoble eta polkekin, aireetako batzuk aipatzearren.\nHitzordua, gaur arratsaldeko seietan Noriega euskal hotelean , noiz hasiko den bai, baina noiz bukatuko den argi esaten ez duen festan. Giroa ederra izango da, egiazko ospakizuna izango baita, lagunartekoa. Afaria ere, hotelean bertan (20 dolar) eta ondoren musika eta dantza, hoteleko pilotalekuan.\nAzpimarratzekoa, diskoak izango dituen etekinak, gastuak garbituta, NABOren "Aita Tillous Funtsa"ra joango direla, gazte euskal-amerikarrentzako programetarako, eta NABO Udalekun parte hartzea ordaindu ezin duten gaztetxoen lagungarri. Diskoa, hain zuzen, AEBetako euskaldunen azkeneko omonier edo kapelaua izan zen Aita Martxel Tillous xiberotarrari eskaini dio Amerikanuak-ek. Musikazale handia zen Aita Tillous 2009ko martxoaren 31an hil zen minbiziz, bere bizitzako azkeneko urteak Ipar Ameriketako euskaldunei eskaini zizkielarik, fede lanetan baina baita euskara, kultura eta bereziki musika alorretan ere lagun eta irakasle.\nZazpi Jauziak, albumeko 18. airea da\nJean Flesherrekin batera ari dira Rene Caballero (bateria eta kongak), John Ehlis (mandolina, gitarra eta banjoa), Jean Pierre Etchechury (bateria), Jean-Jules Flesher (alboka, panderoa, perkusioa eta ahotsa), Pierre Igoa (tronpeta eta ahotsa), Daniel Iribarren (baxua), Christian Iribarren (teklatua eta txirula), Michelle Iturriria (tronpeta, saxoa eta ahotsa), Jean Flesher berarekin batera (akordeona, ahotsa). Soinu inginaria, Robert Iriartborde izan da eta diseinua eta lan grafikoa Pierre Igoari zor zaio.\nAlbumak biltzen dituen aireak:\n-Diskoko kantuak entzun, erosi eta internetez jaisteko, hemen


Zelulazko eroale ioniko eroaleak wuhan unibertsitateak prestatu ditu eta zero azpiko tenperaturetan funtziona dezakete - Zhejiang Leinuo Textile Technology Co., SL.\nZelulazko eroale ioniko eroaleak wuhan unibertsitateak prestatu ditu eta zero azpiko tenperaturetan funtziona dezakete\nUretan aberatsa den hiru dimentsiotako materiala denez, hidrogelek elastikotasun handiko ezaugarriak dituzte, gardentasuna eta biokompatibilitatea. Kontaktu lenteetan oso erabilia izan da, kosmetikoak, ehunen ingeniaritza, zauriak eta beste zelai batzuk. Azken urteotan, Hidrogel eroaleak sentsoreen eta gailu elektroniko malguen arloan oso erabiliak izan dira. Hala, ohiko hidrogelek jatorrizko propietateak galtzen dituzte tenperatura baxuetan izozteagatik, Aplikazioa tenperatura baxuetan mugatuz.\nWang Yang, lv ang eta zhang lina, wuhan unibertsitateko irakasle elkartuak, Antigela izozkaitz zelulosazko eroale eroaleak prestatu dituzte, tentsio gisa erabil daitekeena, konpresioaren eta tenperaturaren sentsorea. Hidrogel tradizionalak ez bezala, Antigelaren propietateek zero azpiko tenperaturetan ondo funtziona dezaten. Aurkikuntzak ACS Applied Materials aldizkarian argitaratzen dira & Interfazeak.\nZelulazko hidrogelen antigelaren eta eroankortasun elektrikoaren gakoa benzil trimetil amonio hidroxidoan dago., base organikoko disoluzio akua, taldeak garatutako disolbatzaile zelulosikoen sistema berrietako bat baita, ikerketak esan zuen. Zelulosa-soluzioaren zeharkako kimikaren ondoren, oinarri organikoa disolbatzaile gisa ez da garbitu prestaketa prozesu tradizionalean bezala, baina zuzenean mantentzen da. Elektrolito gisa dituen propietateek zelulari hidrogel antigela eta propietate eroaleei ematen die.\nZelulazko hidrogel tradizionalen eta izozki antigelen hidrogelen tenperatura baxua\nIkertzaileak - 24 ℃ Tenperatura baxuak hidrogel eroale erresistentzia izoztu egingo du hatz junturetan finkatuta, ea behatz beraren flexioaren araberakoa den eta abiadura tarte desberdinetan azkar edo motela den, ur gelen eroaleen erresistentziaren balio erlatiboa alda daiteke hatzaren mugimenduekin dagokion aldaketaren anplitudea erakusten du, eta ia hautematen ez den zarata edo histeresia, hidrogel eta luzapenengatik deformazio iraunkorrik ez, erakusten du ur gelak eroaleek tenperatura baxuko trazetan propietate mekaniko egonkorrak dituztela - erresistentzia eta erantzun sentikorraren errendimendua.\nAntigela hidrogenoak tenperatura baxuko tenperatura baxua tolesteko sentsore gisa erabiltzen dira\nEz hori bakarrik, ikertzaileek elastomero dielektrikoak ere izango dituzte hidrogel eroaleetan "erantzun bikoitza" sentsorea, gaitasuna eta presioarekiko erresistentzia sentikorra du - irabazi min eta bikoitza sentsorearen errendimendua, beste esperimentu batzuek frogatu zuten bi erantzunak ez dutela elkarren artean oztopatzen, erakutsi zuen antigela eroale eroaleetan oinarritutako sentsoreak sentsibilitate mekaniko eta termiko egonkorra duela, azkarra eta fidagarria izan, Erantzun egonkorra eta itzulgarria.\nAntigela iragazgaitza duen hidrogel sentsorearen sentsibilitate mekanikoa eta termikoa\nTesiaren gaia: gardena, Antifreezing, Zelulosa eroanko eroale iragazlea Tenperatura Subzeroan\nTesiaren loturak: http://pubs.acs.org/doi/abs/10.1021/acsami.9b15849\nDisolbatzaile kimikorik behar ez duten zelulosazko zuntz sintetikoak